Mɛni ji Osatofeemɔ? Ani Osatofeemɔ Sɛɛ Baafo Be Ko?\nKANEMƆ YƐ Acholi Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chokwe Cibemba Cinyanja Croatia Czech Denmark Dutch Efik Estonia Ewe Fiji Finland French Ga Georgia Germany Guarani Haitian Creole Hausa Hebri Hela Hiligaynon Hmong (White) Hungary Igbo Iloko Indonesia Isoko Italia Japan Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisi Kongo Korea Krio Lhukonzo Lingala Lithuania Luganda Lunda Luo Luvale Macedonia Malagasy Malta Mambwe-Lungu Maya Myanmar Ndebele (Zimbabwe) Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Persia Poland Portuguese (Brazil) Quechua (Bolivia) Quechua (Cuzco) Romania Runyankore Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Sweden Tagalog Tajiki Tatar Tetun Dili Thailand Tigrinya Tiv Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Urdu Vietnam Wolaita Xhosa Yoruba Zande Zapotec (Isthmus) Zulu\nYOO ko ni atsɛɔ lɛ Panayiota lɛ da yɛ Mediteranea ŋshɔkpɔ ko nɔ. Be ni eji oblayoo fioo lɛ, ekɛ ehe wo maŋkwramɔŋ saji amli waa. Sɛɛ mli lɛ, eyasɔmɔ akɛ woloŋmalɔ kɛhã maŋkwramɔŋ kuu ko ni yɔɔ akrowa ni eyɔɔ lɛ. Etee shĩa kɛ shĩa po eyaba shika ehã amɛkuu lɛ, ni ekɛ be babaoo tsu enɛ. Shi be ni be shwie mli lɛ, maŋkwramɔŋ saji baje Panayiota tsine kwraa. Eyɛ mli akɛ nakai beiaŋ lɛ, kuu lɛ mli bii lɛ tsɛɔ amɛhe nanemɛi moŋ, shi béi, awuŋayeli, kɛ sui gbohii krokomɛi yaa nɔ yɛ amɛteŋ.\nAtsɔse nuu ko ni atsɛɔ lɛ Daniel lɛ yɛ weku ko ni yɔɔ Ireland ni kɛ Nyɔŋmɔjamɔ shwɛɛɛ kwraa lɛ mli. Shi dɔlɛ sane ji akɛ, ekaiɔ osato ni osɔfoi lɛ feɔ lɛ waa, ejaakɛ no mli lɛ amɛnuɔ dãa waa, amɛshwɛɔ asɔ, ni amɛjuɔ shika kɛjɛɔ onia ni atsuɔ lɛ mli, shi amɛkɛɔ lɛ akɛ kɛ́ efee esha lɛ, abaashã lɛ yɛ hɛl.\nNuu ko ni atsɛɔ lɛ Jeffery lɛ kɛ be babaoo tsu nii ehã United Kingdom kɛ United States nitsumɔhe ko ni yɔɔ meelei, ni yeɔ jara yɛ je lɛŋ hei srɔtoi lɛ. Ekaiɔ akɛ, bei pii kɛ́ amɛjarayelɔi lɛ kɛ jarayelɔi krokomɛi kɛ amralofoi lɛ miishara lɛ, amɛtsɔɔ juu kɛ fɔ̃ nɔ koni amɛná nibii ogbɔjɔ. Amɛwieɔ nibii ni bɛ mli bɔ ni afee ni amɛnine ashɛ nɔ ni amɛtaoɔ lɛ nɔ, ni enɛ tsɔɔ akɛ amɛji osatofoi.\nDɔlɛ sane ji akɛ, jeee mɛnɛɛmɛi pɛ kɛ shihilɛ ni tamɔ nɛkɛ ekpe. Ŋmɛnɛ lɛ, osatofeemɔ eyi adesai ashihilɛ mli fɛɛ—eyɛ maŋkwramɔ, jamɔ, kɛ jarayeli mli. Aná Blɔfo wiemɔ ni atsɔɔ shishi akɛ “osato” lɛ kɛjɛ Hela wiemɔ ko ni tsɔɔ wielɔ loo mɔ ko ni feɔ drama yɛ kpoku nɔ ni ewo kaakamotobi lɛ mli. Sɛɛ mli lɛ, akɛ wiemɔ nɛɛ batsu nii kɛhã mɔ fɛɛ mɔ ni kwaa efeɔ nɔ ko koni ekɛlaka mɛi loo ní ekɛye mɛi ahe nii.\nMɛi ni atsɔɔ osatofeemɔ nɔ ashishiuɔ amɛ lɛ baanyɛ anu dɔlɛ kɛ mlifũ he waa. Ni ekolɛ mɛi nɛɛ kɛ dɔlɛ baawie akɛ: “Osatofeemɔ! Ani esɛɛ baafo be ko?” Miishɛɛ sane ji akɛ, Nyɔŋmɔ Wiemɔ lɛ hãa wɔnaa akɛ esɛɛ baafo.\nBƆ NI NYƆŊMƆ KƐ EBI LƐ NAA OSATOFEEMƆ\nBiblia lɛ hãa wɔleɔ akɛ, mumɔŋ bɔɔ nɔ ko ni je osatofeemɔ shishi, shi jeee adesai. Be ni abɔ adesai lɛ, Satan Abonsam to akɛ ebaalaka Hawa, ni ji klɛŋklɛŋ yoo lɛ, no hewɔ lɛ etsɔ onufu ko nɔ efee ehe tamɔ mɔ ko ni miitao eye ebua lɛ. (1 Mose 3:1-5) Kɛjɛ nakai beiaŋ kɛbaa nɛɛ, adesai babaoo ekwa efee amɛhe mɛi ni amɛjeee, ni amɛfee nakai kɛlaka mɛi krokomɛi koni amɛnine ashɛ nɔ ni amɛtaoɔ nɔ.\nBe ni alaka blema Israelbii lɛ ni amɛkɛ amɛhe yawo apasa jamɔ mli, ni amɛtsɔmɔ amɛhe mumɔŋ osatofoi lɛ, Nyɔŋmɔ bɔ amɛ kɔkɔ shii abɔ yɛ nɔ ni baajɛ mli kɛba lɛ he. Yehowa Nyɔŋmɔ tsɔ gbalɔ Yesaia nɔ ewie akɛ: “Nɛkɛ maŋ nɛɛ bɛŋkɛɔ mi kɛ amɛdaa kɛkɛ, ni amɛkɛ amɛnaabu kɛkɛ woɔ mi, shi amɛtsui etsi ehe kɛjɛ mihe kɛtee shɔŋŋ.” (Yesaia 29:13) Be ni Israelbii lɛ kpoo akɛ amɛbaatsake amɛtsui lɛ, Nyɔŋmɔ ŋmɛ gbɛ ni maŋsɛɛ bii yafite amɛjamɔhe, ni ji Yerusalem kɛ esɔlemɔtsu lɛ—klɛŋklɛŋ lɛ Babilonbii lɛ yatutua amɛ yɛ afi 607 D.Ŋ.B. ni naagbee lɛ, Roma asraafoi lɛ yatutua amɛ yɛ afi 70 Ŋ.B. Eyɛ faŋŋ akɛ, Nyɔŋmɔ eŋmɛɛɛ osatofeemɔ gbɛ kɛyaaa naanɔ.\nNɔ ni tamɔɔɔ nakai lɛ, Nyɔŋmɔ kɛ e-Bi Yesu fɛɛ nyaa adesai ni yeɔ anɔkwa ni amɛfeee osato lɛ ahe waa. Akɛ nɔkwɛmɔnɔ lɛ, mra mli be ni Yesu je eshiɛmɔ nitsumɔ lɛ shishi lɛ, nuu ko ni atsɛɔ lɛ Natanael lɛ yanina lɛ. Be ni Yesu na lɛ lɛ, ewie akɛ: “Naa, Israelnyo ni ekã shi faŋŋ akɛ, lakamɔ ko bɛ emli.” (Yohane 1:47) Sɛɛ mli lɛ, Natanael, ni atsɛɔ lɛ hu akɛ Bartolomeo lɛ batsɔ Yesu bɔfoi 12 lɛ ateŋ mɔ kome.—Luka 6:13-16.\nYesu ná be ehã ekaselɔi lɛ, ni etsɔɔ amɛ gbɛ nɔ ni Nyɔŋmɔ tsɔɔ esusuɔ nii ahe. Esaaa akɛ Yesu sɛɛnyiɛlɔi lɛ feɔ osato. Yesu kɛ hiɛdɔɔ wie eshi osato ni jamɔŋ hiɛnyiɛlɔi ni yɔɔ yɛ nakai beiaŋ lɛ feɔ lɛ, ni ekɛbɔ esɛɛnyiɛlɔi lɛ kɔkɔ. Susumɔ nibii komɛi ni jamɔŋ hiɛnyiɛlɔi lɛ feɔ lɛ he okwɛ.\nAmɛfeɔ ‘jalɛ nii’ koni mɛi ana amɛ. Yesu kɛɛ mɛi ni boɔ lɛ toi lɛ akɛ: ‘Nyɛkwɛa jogbaŋŋ ni nyɛkafea nyɛjalɛ nii lɛ yɛ gbɔmɛi ahiɛ koni amɛna nyɛ, taakɛ osatofoi lɛ feɔ.’ Ekɛɛ amɛ hu akɛ, kɛ́ amɛmiifee ejurɔ lɛ, amɛhã ‘ehi teemɔŋ.’ Esa akɛ amɛsɔle yɛ teemɔŋ, jeee ni mɛi ana amɛ. No baahã amɛjamɔ lɛ afee nɔ ni osato bɛ mli, ni e-Tsɛ hu baaná he miishɛɛ.—Mateo 6:1-6.\nAmɛkɛ oyaiyeli wieɔ mɛi afatɔi ahe. Yesu kɛɛ akɛ: “Osatofo! Jiemɔ mplaŋ lɛ yɛ bo diɛŋtsɛ ohiŋmɛi mli klɛŋklɛŋ, kɛkɛ lɛ, obaana faŋŋ bɔ ni ooofee ojie jwɛi hwiaa lɛ yɛ onyɛmi lɛ hiŋmɛi mli.” (Mateo 7:5) Kɛ́ mɔ ko gbalaa ejwɛŋmɔ kɛyaa mɛi krokomɛi afatɔi anɔ, ni yɛ nakai beiaŋ nɔŋŋ lɛ, lɛ diɛŋtsɛ etɔɔ tɔmɔi ni yɔɔ hiɛdɔɔ lɛ, belɛ eefee osato. Anɔkwa sane ji akɛ, “mɛi fɛɛ efee esha ni amɛnyɛɛɛ amɛjie Nyɔŋmɔ anunyam lɛ kpo.”—Romabii 3:23.\nAmɛhiɛɛɛ jwɛŋmɔ kpakpa. Gbi ko lɛ, Farisifoi lɛ akaselɔi kɛ Herode sɛɛfilɔi lɛ babi Yesu sane ko ni kɔɔ toowoo he. Amɛwo Yesu yiteŋ mulu amɛkɛɛ: “Tsɔɔlɔ, wɔle akɛ owieɔ anɔkwale ni otsɔɔ Nyɔŋmɔ gbɛ lɛ yɛ anɔkwale mli.” Kɛkɛ ni amɛbi lɛ sane kɛtsɔ lɛ akpa amɛkɛɛ: “Ani mla ŋmɛɔ gbɛ akɛ awo yi too ahã Kaisare aloo mla eŋmɛɛɛ gbɛ?” Yesu hã amɛ hetoo akɛ: “Osatofoi, mɛni hewɔ nyɛkaa mi?” Yesu tsɛ amɛ osatofoi, ni enɛ sa amɛ waa, ejaakɛ jeee sane ni amɛbabi lɛ lɛ hetoo amɛtaoɔ, shi amɛmiitao “amɛtsɔ nɔ ni ebaawie lɛ nɔ amɛdũ lɛ.”—Mateo 22:15-22.\nAnɔkwa Kristofoi jieɔ “suɔmɔ ni jɛ tsui ni mli tse kɛ henilee kpakpa kɛ hemɔkɛyeli ní osato bɛ mli” kpo.—1 TIMOTEO 1:5\nYɛ afi 33 Ŋ.B. Pentekoste gbi lɛ nɔ lɛ, ato Kristofoi asafo lɛ shishi, ni enɛ hã anɔkwayeli gbɛ eshwã. Anɔkwa Kristofoi lɛ bɔ mɔdɛŋ waa koni amɛjie osatofeemɔ kɛjɛ amɛteŋ. Akɛ nɔkwɛmɔnɔ lɛ, Petro, ni ji bɔfoi 12 lɛ ateŋ mɔ kome lɛ wo enyɛmimɛi Kristofoi lɛ hewalɛ ni amɛtsɔ ‘anɔkwale lɛ toiboo nɔ amɛjie nyɛmimɛi ahedɔɔ ní osato bɛ mli kpo.’ (1 Petro 1:22) Bɔfo Paulo wo ehefatalɔi nitsulɔi lɛ hewalɛ koni amɛjie “suɔmɔ ni jɛ tsui ni mli tse kɛ henilee kpakpa kɛ hemɔkɛyeli ní osato bɛ mli lɛ” kpo.—1 Timoteo 1:5.\nHEWALƐ NI NYƆŊMƆ WIEMƆ LƐ YƆƆ\nNibii ni Yesu kɛ ebɔfoi lɛ tsɔɔ, ni aŋma yɛ Biblia lɛ mli lɛ ahe yɛ sɛɛnamɔ ŋmɛnɛ, taakɛ eji yɛ klɛŋklɛŋ afii ohã lɛ mli lɛ. Bɔfo Paulo wie kɛkɔ enɛ he akɛ: “Nyɔŋmɔ wiemɔ lɛ hiɛ kã ni eyɛ hewalɛ ni enaa ba fe klante fɛɛ klante kɛ enaa nta, ni egbuɔ kɛboteɔ mli aahu kɛyashiɔ egbalaa susuma kɛ mumɔ mli, kɛ agbɛnɛ hu talɔi kɛ wuiaŋfɔ lɛ mli, ni enyɛɔ ekɔɔ tsui lɛ mli susumɔi kɛ yiŋtoi asɛɛ.” (Hebribii 4:12) Mɛi babaoo ekase Biblia lɛ ni amɛmiibɔ mɔdɛŋ ni amɛhi shi yɛ nɔ ni amɛkase lɛ naa, ni enɛ eye ebua amɛ ani amɛtsi amɛhe kɛje osatofeemɔ he ni amɛtsɔmɔ mɛi ni yeɔ anɔkwa. Susumɔ mɛi etɛ ni awie amɛhe yɛ sane nɛɛ shishijee lɛ aniiashikpamɔ lɛ he okwɛ.\nBe ni afɔ̃ Panayiota nine kɛtee Yehowa Odasefoi akpee ko shishi yɛ Maŋtsɛyeli Asa ko nɔ lɛ, nibii ni ena lɛ hã eshihilɛ tsake kwraa. Enaaa akɛ mɔ ko miifee nɔ ko ni ekɛsa mɛi ahiɛ kɛkɛ. Ekɛɛ akɛ: “Be ni mitee jɛmɛ lɛ, mina akɛ mɔ fɛɛ mɔ mijie suɔmɔ ni osato bɛ mli kpo—nɔ ko ni mina ko eko dã yɛ afii abɔ ni mikɛ mihe ewo maŋkwramɔŋ saji amli lɛ mli fɛɛ.”\n“Mina akɛ mɔ fɛɛ mɔ mijie suɔmɔ ni osato bɛ mli kpo.”—PANAYIOTA\nAkɛ Panayiota bɔi Biblia lɛ kasemɔ, ni etee hiɛ kɛyashi abaptisi lɛ. Kɛjɛ be ni abaptisi lɛ nɛɛ, afii 30 eho. Nɔ ni ekɛɔ amrɔ nɛɛ ji: “Kɛjɛ be ni mibɔi Nyɔŋmɔ Maŋtsɛyeli—ni ji gbɛ pɛ ni wɔbaanyɛ wɔtsɔ nɔ wɔná jeŋ ni jalɛsaneyeli yɔɔ mli—lɛ he sane lɛ shiɛmɔ nɛɛ, miná miishɛɛ diɛŋtsɛ yɛ shihilɛ mli, ni enɛ ji nɔ ko ni be ni miyaa shĩa kɛ shĩa ni miyajieɔ maŋkwramɔŋ kuu ni miyɔɔ mli lɛ yi mihãa mɛi lɛ mináaa.”\n“Misumɔɔɔ akɛ minanemɛi Kristofoi lɛ naa mi akɛ miji gbɔmɔ kpakpa ni yɛ anɔkwale mli lɛ miifee nɔ ko ni ejaaa.”—DANIEL\nDaniel tee ehiɛ waa yɛ Kristofoi asafo lɛ mli, ni akɛ sɔɔmɔ hegbɛi komɛi wo edɛŋ. Afii fioo komɛi asɛɛ lɛ, etɔ̃ tɔ̃mɔ ko ni hã ehe nilee bɔi lɛ yii. Ekɛɛ akɛ: “Akɛni afii komɛi ni eho be ni miyaa sɔlemɔ lɛ, mina osatofeemɔ ni yaa nɔ yɛ nakai sɔlemɔ lɛ mli lɛ hewɔ lɛ, minu he akɛ esa akɛ mikɛ misɔɔmɔ hegbɛi lɛ afɔ̃ shi. Misumɔɔɔ akɛ minanemɛi Kristofoi lɛ naa mi akɛ miji gbɔmɔ kpakpa ni yɛ anɔkwale mli lɛ miifee nɔ ko ni ejaaa.”\nMiishɛɛ sane ji akɛ, be ni be shwie mli lɛ, Daniel nu he akɛ ebaanyɛ etsu sɔɔmɔ hegbɛi lɛ ahe nii ekoŋŋ ní ehe nilee gbaaa enaa, ni ekɛ miishɛɛ kpɛlɛ sɔɔmɔ hegbɛi anɔ ekoŋŋ yɛ asafo lɛ mli. Anaa anɔkwayeli ni tamɔ nɛkɛ lɛ yɛ mɛi ni sɔmɔɔ Nyɔŋmɔ ni amɛfeee osato lɛ ateŋ. Amɛbɔɔ mɔdɛŋ akɛ ‘amɛbaajie mplaŋ lɛ’ yɛ amɛ diɛŋtsɛ amɛhiŋmɛi mli dani ‘amɛjie jwɛi hwiaa’ lɛ kɛjɛ amɛnyɛmimɛi lɛ ahiŋmɛii amli.\n“Minyɛŋ maya nɔ mafee mɔ ni shwɛɔ akpa. . . . Miná henilee kpakpa.”—JEFFERY\nJeffery, ni kɛ ehe wo jarayeli nitsumɔ lɛ mli waa lɛ wie akɛ: “Be ni mitee hiɛ yɛ Biblia lɛ kasemɔ mli lɛ, mibayɔse akɛ minyɛŋ maya nɔ mafee mɔ ni shwɛɔ akpa, ní miisumɔ ni eto abla koni enine ashɛ nitsumɔi anɔ. Biblia lɛ mli ŋmalɛi komɛi ehã miná henilee kpakpa, tamɔ Abɛi 11:1 lɛ nɛkɛ; ni jɛmɛ kɛɔ akɛ, ‘shishiumɔ ŋsɛni lɛ, Yehowa miihĩ.’” Anɔkwa, Jeffery efeee enii tamɔ mɛi ni yabi Yesu toowoo he sane lɛ, moŋ lɛ ebɔ mɔdɛŋ akɛ kɛ́ ekɛ enyɛmimɛi Kristofoi lɛ kɛ mɛi krokomɛi fɛɛ miishara lɛ, efeŋ osato.\nYehowa Odasefoi akpekpei abɔ ni yɔɔ je lɛŋ fɛɛ lɛ bɔɔ mɔdɛŋ akɛ amɛkɛ nɔ ni amɛkaseɔ yɛ Biblia lɛ mli lɛ baatsu nii. Amɛmiimia amɛhiɛ ni amɛwo “subaŋ hee ní abɔ yɛ Nyɔŋmɔ suɔmɔ naa yɛ anɔkwa jalɛ kɛ anɔkwayeli krɔŋŋ mli lɛ.” (Efesobii 4:24) Wɔmiiwo bo hewalɛ ni otao mɛi ni Yehowa Odasefoi lɛ ji, nɔ ni amɛheɔ amɛyeɔ, kɛ bɔ ni amɛbaanyɛ amɛye amɛbua bo ni okase jeŋ hee ni Nyɔŋmɔ ewo he shi lɛ he nii. “Jalɛ baahi” nakai jeŋ hee lɛ mli lɛ, ni osatofeemɔ ehiŋ shi dɔŋŋ.—2 Petro 3:13.


1. Mɛni Kristofoi abaptisimɔ tsɔɔ?\nBaptisimɔ ji gbɛ ni mɔ ko tsɔɔ nɔ ebiɔ Nyɔŋmɔ akɛ eesumɔ ni wekukpaa kpakpa akã ekɛ lɛ teŋ. No hewɔ lɛ, esa akɛ abaptisi Kristofonyo beni eda bɔ ni ebaanyɛ ekase Nyɔŋmɔ he nii ní ebatsɔ Yesu kaselɔ, shi jeee beni eji abifao. (Bɔfoi lɛ Asaji 8:12; 1 Petro 3:21) Kɛ́ mɔ ko kase Yesu famɔi lɛ ni eye nɔ lɛ, no dani ebatsɔɔ ekaselɔ.—Kanemɔ Mateo 28:19, 20.\nYesu bɔfoi lɛ abeaŋ lɛ, mɛi babaoo kase Nyɔŋmɔ kɛ Yesu he nii ní amɛshashaooo shi. Ákɛ nɔkwɛmɔnɔ lɛ, beni nuu ko ná ele akɛ Yesu gbele lɛ baanyɛ aha mɔ aná yiwalaheremɔ lɛ, amrɔ nɔŋŋ ni ebatsɔ Yesu kaselɔ. Ŋmɛnɛ lɛ, mɛi babaoo ni hiɛ tsui kpakpa ebatsɔmɔ Yesu sɛɛnyiɛlɔi.—Kanemɔ Bɔfoi lɛ Asaji 8:26-31, 35-38.\n2. Mɛni hewɔ abaptisi Yesu?\nBeni Yesu ye aaafee afii 30 lɛ, Yohane Baptisilɔ lɛ baptisi lɛ yɛ Yordan Faa lɛ mli. Yesu baptisimɔ lɛ damɔ shi kɛha eyiŋ ni ekpɛ akɛ ebaafee Nyɔŋmɔ suɔmɔnaa nii lɛ. (Hebribii 10:7) Nɔ ni fata enɛ he ji ewala ni no mli lɛ ebaaŋɔha akɛ afɔleshaa yɛ adesai ahe eshai ahewɔ lɛ. Dani Yesu aaajɛ ŋwɛi aba ní ebahi shikpɔŋ lɛ nɔ po lɛ, esumɔɔ e-Tsɛ Yehowa ni eboɔ lɛ toi be fɛɛ be.—Kanemɔ Marko 1:9-11; Yohane 8:29; 17:5.\n3. Mɛni hewɔ esa akɛ abaptisi Kristofonyo?\nWɔshihilɛ lɛ tamɔɔɔ Yesu nɔ̃ lɛ—afɔ wɔ akɛ eshafeelɔi. Ni kɛlɛ, Yesu afɔleshaa gbele lɛ haa wɔnáa wɔkɛ Nyɔŋmɔ teŋ wekukpaa kpakpa. (Romabii 5:10, 12; 12:1, 2) Yɛ anɔkwale mli lɛ, wɔbaanyɛ wɔtsɔmɔ enii—eweku lɛ mli bii. (2 Korintobii 6:18) Te wɔfeɔ tɛŋŋ wɔnáa nakai hegbɛ lɛ? Wɔ kome too pɛ wɔsɔleɔ wɔhaa Yehowa kɛjɔɔ wɔhe nɔ wɔhaa lɛ, ni wɔwoɔ lɛ shi akɛ wɔbaafee esuɔmɔnaa nii yɛ wɔwala bei ni eshwɛ lɛ fɛɛ mli. Kɛ́ wɔjɔɔ wɔhe nɔ wɔha lɛ sɛɛ lɛ, wɔhaa abaptisiɔ wɔ yɛ mɛi ahiɛ kɛfeɔ he okadi.—Kanemɔ Mateo 16:24; 1 Petro 4:2.\n4. Te ooofee tɛŋŋ osaa ohe kɛha baptisimɔ?\nYehowa Odasefoi kɛ mɔ fɛɛ mɔ ni miisumɔ ni etsi ebɛŋkɛ Nyɔŋmɔ lɛ kaseɔ Biblia lɛ. Kɛ́ okase Biblia lɛ ni otee Kristofoi akpeei lɛ, ebaaha suɔmɔ ni oyɔɔ kɛha Nyɔŋmɔ kɛ hemɔkɛyeli ni oyɔɔ yɛ emli lɛ mli awa. No hu baaye abua bo koni oná sui kpakpai ní oba ojeŋ jogbaŋŋ. Kɛ́ oná suɔmɔ, hemɔkɛyeli, kɛ sui krokomɛi ni saa Nyɔŋmɔ hiɛ lɛ, nomɛi baaye abua bo koni oye shi ni owo Yehowa akɛ obaasɔmɔ lɛ kɛya naanɔ lɛ nɔ.—Kanemɔ Yohane 17:3; Hebribii 10:24, 25.\nKɛ́ ootao ole enɛ he sane babaoo lɛ, kwɛmɔ wolo nɛɛ ni Yehowa Odasefoi fee lɛ, Mɛni Biblia Lɛ Tsɔɔ Diɛŋtsɛ? yitso 18 lɛ mli.


Yesu Fee Naakpɛɛ Nii yɛ Kapernaum | Yesu Wala Shihilɛ\nMATEO 8:14-17 MARKO 1:21-34 LUKA 4:31-41\nYESU FÃ DAIMONIO YƐ MƆ KO MLI\nATSA PETRO SHAAYOO\nYesu fɔ̃ ekaselɔi ejwɛ—Petro, Andrea, Yakobo, kɛ Yohane—nine koni amɛbatsɔmɔ wolɛi ni baahɛ gbɔmɛi. Agbɛnɛ, yɛ Hejɔɔmɔ Gbi lɛ nɔ lɛ, amɛ fɛɛ amɛtee kpeehe ko yɛ Kapernaum. Yesu tsɔɔ nii yɛ kpeehe lɛ, ni shi kome ekoŋŋ lɛ, mɛi lɛ ahe jɔ̃ amɛhe yɛ gbɛ ni etsɔ nɔ etsɔɔ nii lɛ hewɔ. Etsɔɔ amɛ nii akɛ mɔ ni yɔɔ hegbɛ, shi jeee tamɔ woloŋmalɔi lɛ.\nYɛ Hejɔɔmɔ Gbi nɛɛ nɔ lɛ, nuu ko ni yɔɔ daimonio ba jɛmɛ. Nuu lɛ bo waa yɛ kpeehe lɛ ekɛɛ: “Mɛni wɔkɛ bo yɔɔ feemɔ, Yesu, Nazarenyo? Oba wɔhiɛkpatamɔ? Mile mɔ tuuntu ni ji bo, Mɔ Krɔŋkrɔŋ ni jɛ Nyɔŋmɔ ŋɔɔ lɛ!” Yesu kã daimonio ni náa nuu lɛ nɔ hewalɛ lɛ hiɛ ekɛɛ: “Feemɔ diŋŋ, ni oje emli!”—Marko 1:24, 25.\nKɛkɛ ni mumɔ fɔŋ lɛ tsi nuu lɛ etswa shi ni ablami sha lɛ, ni mumɔ fɔŋ lɛ bo kɛ gbee ni wa. Shi daimonio lɛ je nuu lɛ mli ní “eyeee lɛ awui ko.” (Luka 4:35) Mɛi ni yɔɔ kpeehe lɛ anaa kpɛ amɛhe waa! Amɛbi akɛ: “Mɛni nɛ?” Ni amɛkɛfata he akɛ: “Ekɛ hewalɛ fãa mumɔi ni he tseee po ayi, ni amɛboɔ lɛ toi.” (Marko 1:27) Ebɛ naakpɛɛ akɛ sane nɛɛ gbɛ shwã Galilea fɛɛ.\nBe ni Yesu kɛ ekaselɔi lɛ shi kpeehe lɛ, amɛtee Simon, ni atsɛɔ lɛ Petro hu lɛ shĩa. Amɛyanina Petro shaayoo ní atridii ni naa wa emɔ lɛ. Amɛkpa Yesu fai koni eye ebua lɛ. No hewɔ lɛ, Yesu tsi bɛŋkɛ yoo lɛ, emɔ enine mli, ni ewó enɔ edamɔ shi. Amrɔ nɔŋŋ lɛ ehe wa lɛ, ni ebɔi Yesu kɛ kaselɔi lɛ sɔɔmɔ—eeenyɛ efee akɛ, ehoo nii ehã amɛ.\nAaafee hulushinyɔɔ mli lɛ, mɛi jɛ maŋ lɛ mli hei srɔtoi fɛɛ amɛkɛ helatsɛmɛi ba Petro shĩa lɛ. Amrɔ nɔŋŋ lɛ, efee tamɔ nɔ ni maŋ muu lɛ fɛɛ ebabua amɛhe naa yɛ shinaa lɛ naa. Mɛni hewɔ? Amɛmiitao atsa amɛ. Anɔkwa, “mɛi fɛɛ ni yɔɔ mɛi ni miiye helai srɔtoi lɛ kɛ amɛ ba eŋɔɔ. Ni ekɛ eniji ŋmɛlɛ amɛteŋ mɔ fɛɛ mɔ nɔ, ni etsa amɛ.” (Luka 4:40) Hɛɛ, ekɔɔɔ he eko helai srɔtoi ni amɛkɛba lɛ, eye ebua amɛ, taakɛ agba lɛ. (Yesaia 53:4) Ehã mɛi ni yɔɔ daimonioi lɛ po ahe jɔ amɛ. Kɛ́ mumɔi fɔji lɛ miije amɛmli lɛ, mumɔi fɔji lɛ bolɔɔ amɛkɛɔ akɛ: “Bo ji Nyɔŋmɔ Bi lɛ.” (Luka 4:41) Shi Yesu kãa amɛhiɛ, ni eŋmɛɛɛ amɛ gbɛ ní amɛtsa wiemɔ lɛ nɔ. Amɛle akɛ Yesu ji Kristo lɛ, ni Yesu sumɔɔɔ ni amɛfeɔ amɛnii tamɔ amɛjáa anɔkwa Nyɔŋmɔ lɛ.\nMƆ KO NI YƆƆ DAIMONIO\nKɛ́ daimonio loo daimonioi ná mɔ ko nɔ hewalɛ lɛ, amɛbaanyɛ amɛhã mɔ lɛ apiŋ waa. (Mateo 17:14-18) Shi kɛ́ daimonioi lɛ je mɔ lɛ mli lɛ, ehe jɔɔ lɛ ekoŋŋ tamɔ bɔ ni eyɔɔ tsutsu lɛ. Yesu tsɔ Nyɔŋmɔ mumɔ krɔŋkrɔŋ lɛ nɔ efãmɔ daimonioi shii abɔ.—Luka 8:39; 11:20.\nMɛni tee nɔ yɛ kpeehe ko yɛ Kapernaum yɛ Hejɔɔmɔ Gbi lɛ nɔ?\nBe ni Yesu shi kpeehe lɛ, nɛgbɛ etee, ni mɛni eyafee yɛ jɛmɛ?\nTe maŋ lɛ mli bii lɛ fee amɛnii amɛhã tɛŋŋ yɛ nɔ ni Yesu fee yɛ jɛmɛ lɛ he?


Maako 3 | Baiblo ɔ Ngɛ Intanɛti ɔ Nɔ | New World Translation\nA tsa nyumu ko nɛ e nine gbo (1-6)\nNimli babauu nitsɛ ngɛ wo ɔ nya (7-12)\nBɔfo 12 ɔmɛ (13-19)\nMusu bɔmi kɛ mumi klɔuklɔu ɔ simi (20-30)\nYesu yayo kɛ e nyɛminyumu ɔmɛ (31-35)\n3 E kpale ya sɛ kpe he ko, nɛ nyumu ko nɛ e nine gbo ngɛ lejɛ ɔ. 2 Enɛ ɔ he ɔ, a ngɛ lɛ hyɛe totooto kaa e ma tsa nyumu ɔ ngɛ He Jɔɔmi Ligbi ɔ nɔ, konɛ a da lɔ ɔ nɔ nɛ a kɛ po e nya. 3 E de nyumu ɔ nɛ e nine gbo ɔ ke: “Tee si nɛ o ba da si ngɛ kpɛti ɔ.” 4 Lɔ ɔ se ɔ, e bi mɛ ke: “Ngɛ He Jɔɔmi Ligbi ɔ nɔ ɔ, anɛ mlaa ngmɛɛ blɔ kaa a pee nɔ́ kpakpa aloo a ye nɔ awi, kaa a he nɔ* ko yi wami aloo a gbe nɔ?” Se a pui e nya mi. 5 Benɛ e kɛ abofu hyɛ mɛ kɛ bɔle si kɛ kpe ɔ, e ye aywilɛho ngɛ a tsui nɛ a kplii ɔ he je, nɛ e de nyumu ɔ ke: “Kpa o nine ɔ mi.” Nɛ e kpa mi, nɛ he wami kpale ba e nine ɔ mi ekohu. 6 Enɛ ɔ he ɔ, Farisi bi ɔmɛ je kpo nɛ oya nɔuu nɛ a kɛ nihi nɛ a fĩ Hɛrode ma kudɔmi kuu ɔ se ɔ ya kpe, nɛ a so konɛ a gbe lɛ. 7 Se Yesu kɛ e kaseli ɔmɛ je kɛ ho wo ɔ nya ya, nɛ nimli babauu nitsɛ je Galilea kɛ Yudea nɛ a nyɛɛ e se. 8 Ni komɛ po je Yerusalɛm kɛ Idumea kɛ Yɔdan Pa a se kɛ Tiro kɛ Sidon ní ɔmɛ a mi, nimli babauu nitsɛ ba e ngɔ benɛ a nu níhi babauu nɛ e ngɛ pee ɔ. 9 Nɛ e de e kaseli ɔmɛ kaa a hla lɛ nyafii* ko kɛ ha lɛ bɔ nɛ pee nɛ asafo kuu ɔ nɛ a ko tɔtɔ lɛ. 10 Akɛnɛ e tsa nihi babauu he je ɔ, nihi tsuo nɛ hiɔhi nɛ a mi wa nu mɛ ɔ bu kɛ ba bɔle lɛ konɛ a ba ta e he. 11 Mumihi nɛ a he tsɔ we po, be fɛɛ be nɛ a maa na lɛ ɔ, a nɔɔ si ngɛ e hɛ mi nɛ a kpaa ngmlaa ke: “Mo ji Mawu Bi ɔ nɛ.” 12 Se behi fuu ɔ, e bɔɔ mɛ kɔkɔ kaa a ko ha nɛ nihi nɛ a le nɔ nɛ e ji. 13 E kuɔ yoku ko nɛ e tsɛ nihi tsuo nɛ e suɔ ɔ, nɛ a ba e ngɔ. 14 Nɛ e to nimli 12 a kuu ko sisi, nɛ e tsɛɛ mɛ ke bɔfohi hulɔ. Mɛ ji nihi nɛ a maa piɛɛ e he, nɛ e maa tsɔ mɛ konɛ a ya fiɛɛ, 15 nɛ a ma ná he wami nɛ a kɛ maa hia daimoniohi. 16 Nɛ nimli 12 nɛ a ngɛ kuu ɔ mi ɔ ji Simon, nɔ nɛ e wo lɛ biɛ hu ke Petro ɔ, 17 Zebedeo binyumu Yakobo, kɛ Yakobo nyɛminyumu Yohane, (e wo mɛ biɛ hu ke Boanejes, nɛ e sisi ji, “Oslabai Bimɛ”), 18 Andrea, Filipo, Batolomeo, Mateo, Toma, Alfeo bi Yakobo, Tadeo, Simon Kãtsɛ ɔ, 19 kɛ Yudas Iskariɔt, nɔ nɛ pee se ɔ, e tsɔɔ e se blɔ ɔ. Lɔ ɔ se ɔ, e ya we ko mi, 20 kɛkɛ nɛ asafo kuu ɔ nya ba bua ekohu, nɛ a nyɛ we nɛ a ye ní tete po. 21 Se benɛ e weku li ɔmɛ nu he ɔ, a je kpo konɛ a ya nu lɛ, ejakaa a ngɛ dee ke: “E yi puɛ.” 22 Womi ngmali nɛ a je Yerusalɛm kɛ ba a hu ngɛ dee ke: “Belzebuul* ngɛ e mi, nɛ daimonio ɔmɛ a nɔ yelɔ ɔ he wami nɛ e kɛ hiaa daimonio ɔmɛ ɔ nɛ.” 23 Enɛ ɔ he ɔ, benɛ e tsɛ mɛ kɛ ba e ngɔ ɔ, e kɛ mɛ tu munyu nɛ e ngɔ nɔ́ he tomi níhi kɛ tsu ní. E bi mɛ ke: “Kɛ e maa pee kɛɛ nɛ Satan maa hia Satan? 24 Matsɛ yemi fɛɛ matsɛ yemi nɛ mi gba nɛ teɔ si kɛ woɔ e he ɔ hɛ mi kpataa; 25 nɛ we fɛɛ we nɛ e mi gba nɛ e teɔ si kɛ woɔ e he ɔ be si dae. 26 Jã kɛ̃ nɛ ke Satan te si kɛ wo lɛ nitsɛ e he nɛ e mi gba a, e be nyɛe maa da si, mohu ɔ, e maa ba nyagbe. 27 Ngɛ anɔkuale mi ɔ, ke nɔ ko sɛ nyumu ko nɛ e he wa we mi nɛ e maa ju e níhi ɔ, ja e nu nyumu ɔ nɛ e he wa a nɛ e fĩ lɛ kekle. Ja e pee jã loko e ma nyɛ maa muɔɔ níhi nɛ ngɛ e we ɔ mi ɔ. 28 I ngɛ nyɛ dee ngɛ anɔkuale mi ke, yayami fɛɛ yayami nɛ nimli a bimɛ maa pee kɛ musu bɔmi munyuhi tsuo nɛ a maa tu ɔ, a maa ngɔ kɛ pa mɛ. 29 Se nɔ fɛɛ nɔ nɛ e maa bɔ musu kɛ si mumi klɔuklɔu ɔ, a kɛ be lɛ pae kɛ maa ya neneene, mohu ɔ, e maa ye yayami he fɔ kɛ maa ya neneene.” 30 E de enɛ ɔ, ejakaa a ngɛ dee ke: “Mumi nɛ he tsɔ we ngɛ e mi.” 31 Jehanɛ ɔ, e yayo kɛ e nyɛminyumu ɔmɛ ba, nɛ benɛ a ba da si ngɛ we ɔ se ɔ, a tsɔ nɔ ko konɛ e ya tsɛ lɛ kɛ ba. 32 Akɛnɛ nimli babauu bɔle lɛ kɛ kpe he je ɔ, a de lɛ ke: “Hyɛ! O yayo kɛ o nyɛminyumu ɔmɛ daa si ngɛ we ɔ se nɛ a ngɛ mo tsɛe.” 33 Se e he nɔ nɛ e bi mɛ ke: “Mɛnɔ ji ye yayo, nɛ mɛnɔmɛ ji ye nyɛmimɛ nyumuhi?” 34 Kɛkɛ nɛ e hyɛ nihi nɛ a hii si kɛ bɔle lɛ ɔ kɛ kpe, nɛ e de ke: “Hyɛ, ye yayo kɛ ye nyɛmimɛ nyumuhi ji nɛ ɔmɛ ɔ nɛ! 35 Nɔ fɛɛ nɔ nɛ e peeɔ Mawu suɔmi nya ní ɔ, jamɛatsɛ ɔ ji ye nyɛminyumu kɛ ye nyɛmiyo kɛ ye yayo.”\n^ Aloo “ahima.”\n^ Biɛ nɛ a kɛ tsɛɛ Satan.


Bɔfoi 23 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nBɔfoi Lɛ Anitsumɔi 23:1-35\n23 Paulo kwɛ Sanhedrin* lɛ gãa ni ekɛɛ: “Ataamɛi, nyɛmimɛi, mikɛ henilee ni he tse kɛmɔ shi ehi shi yɛ Nyɔŋmɔ hiɛ+ kɛbashi ŋmɛnɛ gbi nɛɛ.” 2 Kɛkɛ ni osɔfonukpa Anania fã mɛi ni damɔ emasɛi lɛ akɛ amɛgbá enaabu nɔ ma. 3 Kɛkɛ ni Paulo kɛɛ lɛ akɛ: “Nyɔŋmɔ baagbá bo ma, bo gbogbo ni asha he futafuta. Ota shi ookojo mi yɛ Mla lɛ naa ni yɛ nakai beiaŋ nɔŋŋ lɛ, oofã akɛ agbá mi ma ni okɛmiiku Mla lɛ mli?” 4 Mɛi ni damɔ emasɛi lɛ kɛɛ: “Ei, Nyɔŋmɔ osɔfonukpa lɛ ojɛɔ lɛ?” 5 Ni Paulo kɛɛ: “Nyɛmimɛi, mileee akɛ osɔfonukpa ni. Ejaakɛ aŋma akɛ, ‘Kaawie omaŋbii lɛ anɔyelɔ ko he efɔŋ.’”+ 6 Agbɛnɛ, akɛni Paulo le akɛ amɛteŋ mɛi komɛi ji Sadukifoi, ni mɛi ni eshwɛ lɛ Farisifoi ni hewɔ lɛ, ebo yɛ Sanhedrin lɛ mli akɛ: “Ataamɛi, nyɛmimɛi, Farisifonyo ji mi,+ Farisifoi abi. Gbohiiashitee he hiɛnɔkamɔ lɛ hewɔ akojoɔ mi nɛɛ.” 7 Enɛ ni ewie lɛ hã naataamɔ te shi yɛ Farisifoi lɛ kɛ Sadukifoi lɛ ateŋ, ni amɛmli gba enyɔ. 8 Ejaakɛ Sadukifoi lɛ kɛɔ akɛ gbohiiashitee ko bɛ ni ŋwɛibɔfo loo mumɔ ko hu bɛ, shi Farisifoi lɛ heɔ amɛyeɔ* akɛ nibii nɛɛ fɛɛ yɛ.+ 9 No hewɔ lɛ, bolɔmɔ ni naa wa bate shi, ni woloŋmalɔi lɛ ni yɔɔ Farisifoi lɛ akuu lɛ mli lɛ ateŋ mɛi komɛi te shi ni amɛbɔi ŋwanejee shɛii akɛ: “Wɔnaaa nɔ fɔŋ ko yɛ gbɔmɔ nɛɛ he, shi kɛ́ mumɔ ko loo ŋwɛibɔfo ko kɛ lɛ ewie lɛ+—.” 10 Agbɛnɛ, be ni naataamɔ lɛ mli wa lɛ, tatsɛ lɛ she gbeyei akɛ amɛbaatserɛ Paulo mli, ni efã asraafoi lɛ akɛ amɛkpeleke shi kɛya ni amɛyashɔ̃ lɛ kɛje amɛteŋ ni amɛkɛ lɛ aba asraafoi ashihilɛhe lɛ. 11 Shi nakai gbi lɛ nyɔɔŋ mli lɛ, Nuŋtsɔ lɛ badamɔ emasɛi ni ekɛɛ lɛ akɛ: “Tsɛ otsui oŋmɛ omli!*+ Ejaakɛ bɔ ni oyeɔ mihe odase fitsofitso yɛ Yerusalem lɛ, nakai nɔŋŋ obaayaye mihe odase yɛ Roma.”+ 12 Be ni je tsɛre lɛ, Yudafoi lɛ kpaŋ eyi nɔ ni amɛkã amɛhe kitã kɛ loomɔ akɛ, amɛyeŋ nii ni amɛnuŋ nɔ ko ja amɛgbe Paulo. 13 Hii ni kpaŋ eyi nɔ ni amɛkã amɛhe kitã lɛ ayi fa fe 40. 14 Hii nɛɛ tee osɔfoi hiɛnaanɔbii lɛ kɛ maŋ lɛ mli onukpai lɛ aŋɔɔ amɛyakɛɛ akɛ: “Wɔkã wɔhe kitã kɛ loomɔ akɛ wɔyeŋ nɔ ko nɔ ko kwraa ja wɔgbe Paulo. 15 No hewɔ lɛ, agbɛnɛ, nyɛ kɛ Sanhedrin lɛ fɛɛ ayakɛa tatsɛ lɛ akɛ ekɛ lɛ akpeleke shi kɛba nyɛŋɔɔ, tamɔ nɔ ni nyɛmiitao nyɛpɛi esane lɛ mli fitsofitso. Shi dani ebaashɛ nyɛŋɔɔ lɛ, wɔbaatutua lɛ ni wɔgbe lɛ.” 16 Shi Paulo nyɛmi yoo binuu ko nu ŋaa ni amɛtsɔɔ nɛɛ he, ni etee asraafoi ashihilɛhe lɛ ni eyakɛɛ Paulo. 17 Kɛkɛ ni Paulo tsɛ asraafoiatsɛmɛi lɛ ateŋ mɔ kome kɛba eŋɔɔ ni ekɛɛ lɛ akɛ: “Okɛ oblanyo nɛɛ aya tatsɛ lɛ ŋɔɔ, ejaakɛ eyɛ nɔ ko ni ebaakɛɛ lɛ.” 18 No hewɔ lɛ, eŋɔ lɛ ni enyiɛ ehiɛ kɛtee tatsɛ lɛ ŋɔɔ ni ekɛɛ: “Gboklɛfonyo Paulo lɛ tsɛ mi ni ekɛɛ mi akɛ mikɛ oblanyo nɛɛ aba oŋɔɔ, ejaakɛ eyɛ nɔ ko ni ebaakɛɛ bo.” 19 Tatsɛ lɛ mɔ enine mli ni ekɛ lɛ pɛ tee afã ni ebi lɛ akɛ: “Mɛni obaakɛɛ mi lɛ?” 20 Ekɛɛ akɛ: “Yudafoi lɛ ekpaŋ akɛ amɛbaabi bo koni wɔ́ lɛ, okɛ Paulo akpeleke shi kɛba Sanhedrin lɛ hiɛ, tamɔ nɔ ni amɛmiitao amɛle esane lɛ mli fitsofitso.+ 21 Shi kaahã amɛkɔne oyiŋ, ejaakɛ amɛhii lɛ ateŋ mɛi ni fa fe 40 miimɛ koni amɛwo lɛ antɛo, ni amɛkã amɛhe kitã kɛ loomɔ akɛ amɛyeŋ nii ni amɛnuŋ nɔ ko ja amɛgbe lɛ;+ ni amrɔ nɛɛ amɛfee klalo, amɛmiimɛ nɔ ni obaakɛɛ.” 22 No hewɔ lɛ, be ni tatsɛ lɛ fã oblanyo lɛ akɛ: “Kaakɛɛ mɔ ko mɔ ko akɛ otsĩ sane nɛɛ tã otsɔɔ mi” lɛ, ewo lɛ gbɛ. 23 Ni etsɛ asraafoiatsɛmɛi lɛ ateŋ mɛi enyɔ ni ekɛɛ: “Nyɛsaa asraafoi 200 kɛ okpɔŋɔiatsɛmɛi 70 kɛ akpɔlɔhiɛlɔi 200 nyɛtoa koni amɛya Kaisarea yɛ gbɛkɛ ŋmɛlɛtswaa ni ji etɛ lɛ nɔ.* 24 Agbɛnɛ hu, nyɛhãa Paulo okpɔŋɔi ni eta nɔ koni nyɛkɛ lɛ ayahã amralo Felike shweshweeshwe.” 25 Ni eŋma wolo, ni emli wiemɔi nɛ: 26 “Klaudio Lisia kɛyahã Anunyamtsɛ Amralo Felike: Miiŋa bo! 27 Yudafoi lɛ mɔ nuu nɛɛ ni kulɛ amɛyaagbe lɛ, shi mikɛ misraafoi lɛ tee amrɔ nɔŋŋ ni miyahere lɛ,+ ejaakɛ miná mile akɛ Romanyo ji lɛ.+ 28 Ni akɛni miitao male nɔ hewɔ ni amɛkɛ sane fɔ̃ɔ enɔ lɛ hewɔ lɛ, mikɛ lɛ kpeleke shi kɛtee amɛ-Sanhedrin lɛ hiɛ.+ 29 Mina akɛ amɛ-Mla lɛ he ŋwanejee saji komɛi ahewɔ akɛ sane efɔ̃ enɔ lɛ,+ shi saji ni akɛshwie enɔ lɛ ekome folo po bɛ ni feɔ lɛ mɔ ni sa gbele loo tsuŋwoo. 30 Shi akɛni ahã mile ŋaa ni atsɔ yɛ nuu nɛɛ he lɛ hewɔ lɛ,+ miitsu ni akɛ lɛ aba oŋɔɔ amrɔ nɔŋŋ, ni miifã mɛi ni kɛ sane fɔ̃ɔ enɔ lɛ koni amɛbawie saji ni amɛyɔɔ yɛ ehe lɛ yɛ ohiɛ.” 31 No hewɔ lɛ, asraafoi nɛɛ ŋɔ Paulo+ yɛ famɔi ni akɛhã amɛ lɛ naa ni amɛkɛ lɛ yi mli nyɔɔŋ kɛba Antipatri. 32 Enɔ jetsɛremɔ lɛ, amɛhã okpɔŋɔiatsɛmɛi lɛ kɛ lɛ tee, shi amɛ lɛ, amɛku amɛsɛɛ kɛba asraafoi ashihilɛhe lɛ. 33 Okpɔŋɔiatsɛmɛi lɛ tee Kaisarea ni amɛkɛ wolo lɛ yahã amralo lɛ, ni amɛkɛ Paulo hu wo edɛŋ. 34 Ni ekane wolo lɛ, ni ebi kpokpaa nɔ ni Paulo jɛ, ni ená ele akɛ ejɛ Kilikia.+ 35 Ekɛɛ: “Kɛ́ mɛi ni kɛ sane fɔ̃ɔ onɔ lɛ bashɛ shi lɛ, mabo osane lɛ toi jogbaŋŋ.”+ Ni efã ni bulɔi abu ehe yɛ Herode maŋtsɛ shĩa* lɛ.\n^ Loo “jajeɔ amɛtsɔɔ.”\n^ Ni ji, aaafee gbɛkɛ ŋmɛlɛ 9.\n^ Loo “pritoriɔm.”


Ani Ootsu Osɔɔmɔ Lɛ He Nii Pɛpɛɛpɛ? | Buu-Mɔɔ Nikasemɔ\nKANEMƆ YƐ Abua Acholi Afrikaans Aja Akha Albania Altai Alur Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Aukan Australia Mumuii Awiemɔ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Cakchiquel (Western) Cambodia Catalan Cebuano Changana (Mozambique) Chavacano Chichewa Chin (Hakha) China Mumuii Awiemɔ Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Damara Dangme Dayak Ngaju Denmark Digor Douala Drehu Dutch Ecuador Mumuii Awiemɔ Edo Efik Esan Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Gitonga Greenland Guadeloupean Creole Guarani Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hmong (White) Hungary Hungary Mumuii Awiemɔ Ibinda Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Korea Mumuii Awiemɔ Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laos Latvia Lenje Lhukonzo Lingala Lithuania Lomwe Low German Luganda Lunda Luo Luvale Macedonia Macua Makhuwa-Meetto Malagasy Malawi Mumuii Awiemɔ Malay Malayalam Malta Mam Mambwe-Lungu Mapudungun Marathi Marshallese Mauritia Creole Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mixtec (Guerrero) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Niue Norway Nyaneka Nyungwe Nzema Okpe Oromo Ossetia Otetela Palau Pangasinan Papiamento (Curaçao) Persia Peru Mumuii Awiemɔ Pidgin (West Africa) Pohnpei Poland Poland Mumuii Awiemɔ Portugal Portugal (Portugal) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Romania Mumuii Aweimɔ Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Russia Mumuii Awiemɔ Rutoro Samoa Sangir Sango Saramacca Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Tagalog Tahiti Taiwan Mumuii Awiemɔ Tajiki Tamil Tarascan Tatar Telugu Tetun Dili Thailand Thailand Mumuii Awiemɔ Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Arabic) Uighur (Cyrillic) Ukrain Umbundu Urdu Urhobo Uruund Uzbek Venda Vietnam Wallis Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu\n“Yaa nɔ oshiɛ sane kpakpa lɛ, tsu osɔɔmɔ lɛ he nii pɛpɛɛpɛ.”—2 TIM. 4:5, shn.\nLALA 57 Wɔshiɛɔ Wɔhãa Gbɔmɛi Srɔtoi Fɛɛ\nYesu shitee lɛ sɛɛ be ni ekɛ ekaselɔi lɛ kpe ni ekɛɛ amɛ akɛ ‘amɛya ni amɛyafee mɛi kaselɔi’ lɛ (Kwɛmɔ kuku 1)\n1. Mɛni Nyɔŋmɔ tsuji fɛɛ miisumɔ ni amɛfee? Ni mɛni hewɔ? (Kwɛmɔ mfoniri ni yɔɔ wolo lɛ hiɛ lɛ.)\nKRISTO YESU fã esɛɛnyiɛlɔi lɛ akɛ ‘amɛya ni amɛyafee mɛi ni jɛ jeŋmaji lɛ fɛɛ amli lɛ kaselɔi.’ (Mat. 28:19) Ŋwanejee ko bɛ he akɛ, Nyɔŋmɔ tsuji anɔkwafoi fɛɛ miisumɔ ni amɛle bɔ ni amɛbaafee amɛtsu nitsumɔ nɛɛ ni atuu awo amɛdɛŋ lɛ jogbaŋŋ kɛmɔ shi, loo kɛ́ wɔɔwie lɛ, ‘amɛtsu he nii pɛpɛɛpɛ.’ (2 Tim. 4:5) Enɛ sa jogbaŋŋ, ejaakɛ nitsumɔ nɛɛ he miihia, ehe yɛ sɛɛnamɔ fe nitsumɔi krokomɛi fɛɛ, ni amrɔ nɛɛ ji be ni esa akɛ atsu. Shi ekolɛ wɔnyɛɛɛ wɔkɛ be pii atsu shiɛmɔ nitsumɔ lɛ tamɔ bɔ ni wɔtaoɔ.\n2. Mɛɛ naagbai baanyɛ asa bɔ ni wɔtsuɔ shiɛmɔ nitsumɔ lɛ wɔhãa lɛ he?\n2 Nibii krokomɛi ni he hiaa yɛ ni heɔ wɔbe kɛ wɔhewalɛ. Akɛ nɔkwɛmɔnɔ lɛ, ekolɛ wɔkɛ ŋmɛlɛtswai babaoo tsuɔ nii bɔ ni afee ni wɔnyɛ wɔkwɛ wɔhe kɛ wɔweku lɛ, aloo weku sɔ̃i krokomɛi jwere wɔnɔ. Ekolɛ wɔbɛ hewalɛ, wɔhao waa yɛ nɔ ko he aahu akɛ, esa wɔgbɔmɔtsoŋ hewalɛnamɔ he, aloo wɔgbɔlɔ ni no hewɔ lɛ, wɔnakutsei kɛ wɔhewojiaŋ waa wɔhe. Te wɔbaafee tɛŋŋ wɔtsu shiɛmɔ nitsumɔ lɛ jogbaŋŋ kɛmɔ shi yɛ naagbai nɛɛ fɛɛ asɛɛ?\n3. Mɛni Yesu wiemɔi ni yɔɔ Mateo 13:23 lɛ tsɔɔ wɔ?\n3 Kɛ́ wɔshihilɛ eŋmɛɛɛ wɔ gbɛ ni wɔtsu babaoo yɛ Yehowa sɔɔmɔ lɛ mli lɛ, esaaa akɛ wɔnijiaŋ jeɔ wui. Yesu le akɛ esoro wɔteŋ mɔ fɛɛ mɔ kɛ yibii ni ebaanyɛ ewo loo nɔ ni ebaanyɛ etsu yɛ Maŋtsɛyeli sɔɔmɔ nitsumɔ lɛ mli. (Kanemɔ Mateo 13:23.) Yehowa hiɛ sɔɔ nɔ fɛɛ nɔ ni wɔhewalɛ kɛ wɔshihilɛ ŋmɛɔ wɔ gbɛ ni wɔtsuɔ yɛ esɔɔmɔ lɛ mli lɛ waa. (Heb. 6:10-12) Shi ekolɛ, wɔyɔse akɛ wɔshihilɛ baaŋmɛ wɔ gbɛ ni wɔtsu babaoo fe bɔ ni wɔtsuɔ amrɔ nɛɛ. Yɛ nikasemɔ nɛɛ mli lɛ, wɔbaakwɛ bɔ ni wɔbaafee wɔhã Yehowa sɔɔmɔ lɛ he ahia wɔ fe nibii krokomɛi fɛɛ, nɔ ni baaye abua wɔ koni wɔkahã nibii komɛi ni he ehiaaa tsɔ lɛ gbala wɔjwɛŋmɔ kɛje esɔɔmɔ lɛ nɔ, kɛ bɔ ni wɔbaafee wɔya wɔhiɛ yɛ bɔ ni wɔshiɛɔ wɔhãa kɛ bɔ ni wɔtsɔɔ nii wɔhãa lɛ mli. Shi kɛ́ akɛɛ wɔtsu wɔsɔɔmɔ lɛ he nii pɛpɛɛpɛ lɛ, te atsɔɔ tɛŋŋ?\n4. Kɛ́ akɛɛ wɔtsu wɔsɔɔmɔ lɛ he nii pɛpɛɛpɛ lɛ, te atsɔɔ tɛŋŋ?\n4 Kɛ́ akɛɛ wɔtsu wɔsɔɔmɔ lɛ he nii pɛpɛɛpɛ lɛ, yɛ kukufoo mli lɛ, nɔ ni etsɔɔ ji, ni wɔkɛ wɔhe awo shiɛmɔ kɛ nitsɔɔmɔ nitsumɔ lɛ mli waa bɔ ni wɔbaanyɛ. Jeee be abɔ ni wɔkɛtsuɔ shiɛmɔ nitsumɔ lɛ pɛ ni tsɔɔ kɛji wɔmiitsu lɛ jogbaŋŋ kɛmiimɔ shi aloo wɔfeee nakai. Nɔ ni tsirɛɔ wɔ ni wɔyaa shiɛmɔ lɛ ji nɔ titri ni Yehowa kwɛɔ. Kɛ́ wɔsumɔɔ Yehowa ni wɔsumɔɔ wɔnyɛmi gbɔmɔ hu lɛ, no baatsirɛ wɔ ni wɔkɛ wɔtsui muu fɛɛ asɔmɔ Yehowa. * (Mar. 12:30, 31; Kol. 3:23) Kɛ́ akɛɛ wɔkɛ wɔtsui muu fɛɛ asɔmɔ Yehowa lɛ, nɔ ni etsɔɔ ji akɛ, esa akɛ wɔkɛ wɔhe ashã afɔle wɔhã lɛ, ni tsɔɔ akɛ wɔkɛ wɔhewalɛ fɛɛ asɔmɔ lɛ jogbaŋŋ bɔ ni wɔbaanyɛ. Kɛ́ wɔna shiɛmɔ nitsumɔ lɛ akɛ eji hegbɛ kpele ni wɔná lɛ, wɔkɛ hegbɛ fɛɛ hegbɛ ni wɔbaaná lɛ baashiɛ sane kpakpa lɛ.\n5-6. Okɛ nɔkwɛmɔnɔ ko ahã kɛtsɔɔ akɛ, mɔ ko ni dekã faaa lɛ po baanyɛ ahã shiɛmɔ nitsumɔ lɛ he ahia lɛ fe nibii krokomɛi fɛɛ.\n5 Naa nɔkwɛmɔnɔ ko ni baaye abua wɔ ni wɔnu enɛ shishi jogbaŋŋ. Ŋɔɔ lɛ akɛ, oblanyo ko sumɔɔ gitai tswaa waa. Ja enáaa dekã, ebaakɔ egitai lɛ ni ebɔi tswaa. Ehiɛ lɛ nakai ni atsɛ lɛ koni Hɔɔ kɛ Hɔgbaa lɛ eyatswa yɛ he ko ni ahɔ̃ɔ niyenii kɛ dãa yɛ. Shi shika ni enáa yɛ jɛmɛ lɛ faaa. No hewɔ lɛ, kɛjɛ Ju kɛyashi Sohaa lɛ, eyatsuɔ nii yɛ shwapo ko mli koni ená nɔ ko fioo efata he. Eyɛ mli akɛ be ni eyeɔ yɛ shwapo lɛ naa lɛ fa kwraa fe be ni ekɛtswaa gitai lɛ moŋ, shi gitai lɛ mli etsui yɔɔ. Eshwelɛ ji wɔsɛɛ lɛ, ebaale gitai lɛ tswaa waa koni no atsɔ nitsumɔ kwraa ni etsuɔ. Shi kɛyashi nakai be lɛ baashɛ lɛ, be fɛɛ be ni ebaaná hegbɛ etswa gitai lɛ, enáa miishɛɛ waa, kɛ́ minitii fioo ekɛtswa po.\n6 Ekolɛ shihilɛ mli ni oyɔɔ amrɔ nɛɛ tamɔ oblanyo lɛ nɔ lɛ. Ŋwanejee ko bɛ he akɛ, osumɔɔ shiɛmɔ nitsumɔ lɛ waa, ni be fɛɛ be lɛ, ookwɛ bɔ ni obaafee oya ohiɛ yɛ mli ni onyɛ oshɛ mɛi atsui he. Shi ekolɛ akɛni sɔ̃i pii jwere onɔ hewɔ lɛ, onáaa hegbɛ ni okɛ be pii awo mli tamɔ bɔ ni otaoɔ. Mɛni baaye abua bo ni ohã shiɛmɔ nitsumɔ lɛ afee nɔ ni he hiaa bo fe fɛɛ yɛ shihilɛ mli?\nBƆ NI OBAAFEE OHÃ SHIƐMƆ NITSUMƆ LƐ HE AHIA BO FE NIBII KROKOMƐI FƐƐ\n7-8. Te wɔbaafee tɛŋŋ wɔkase Yesu yɛ bɔ ni etsu shiɛmɔ nitsumɔ lɛ ehã lɛ mli?\n7 Yesu hã shiɛmɔ nitsumɔ lɛ he hia lɛ fe nibii krokomɛi fɛɛ yɛ shihilɛ mli. Eŋɔ hegbɛ fɛɛ hegbɛ ni ená lɛ kɛshiɛ Nyɔŋmɔ Maŋtsɛyeli lɛ he sane etsɔɔ mɛi. (Yoh. 4:34, 35) Enyiɛ kilomitai ohai abɔ kɛtee hei srɔtoi koni enine ashɛ mɛi babaoo nɔ ni eshiɛ ehã amɛ. Eshiɛ yɛ shĩai amli, jaji anɔ, kɛ he fɛɛ he ni ebaana mɛi yɛ. Nibii fɛɛ ni Yesu fee yɛ shihilɛ mli lɛ, efee koni enyɛ eshiɛ sane kpakpa lɛ.\n8 Kɛ́ wɔtao hegbɛi kɛshiɛ sane kpakpa lɛ wɔtsɔɔ mɛi be fɛɛ be yɛ he fɛɛ he ni wɔbaana amɛ yɛ lɛ, belɛ wɔmiikase Kristo. Wɔjɛɔ wɔtsuiŋ wɔkɛ wɔbe kɛ wɔnibii shãa afɔle kɛtsuɔ shiɛmɔ nitsumɔ lɛ. (Mar. 6:31-34; 1 Pet. 2:21) Mɛi komɛi po nyɛɔ amɛsɔmɔɔ akɛ gbɛgbalɔi krɛdɛi, daa gbɛgbalɔi, loo gbɛgbalɔi awalɔi. Mɛi komɛi hu ekase wiemɔ kroko, loo amɛfã kɛtee he ko ni shiɛlɔi ahe miihia yɛ. Kɛ̃lɛ, mɛi ni tsuɔ shiɛmɔ nitsumɔ lɛ yɛ jeŋ fɛɛ lɛ tsiimɔ ji mɛi ni eyɛ mli akɛ amɛnyɛɛɛ amɛsɔmɔ yɛ gbɛi ni wɔwie he nɛɛ anɔ moŋ, shi amɛmiitsu bɔ fɛɛ bɔ ni amɛbaanyɛ yɛ shiɛmɔ nitsumɔ lɛ mli. Yehowa biii ni wɔtsu fe bɔ ni wɔbaanyɛ. Pii wɔnyɛ wɔtsu jio, fioo wɔnyɛ wɔtsu jio, nɔ pɛ ni etaoɔ ji, ni wɔteŋ mɔ fɛɛ mɔ kɛ miishɛɛ ashiɛ “miishɛɛ Nyɔŋmɔ lɛ sane kpakpa ni yɔɔ nyam” lɛ.—1 Tim. 1:11; 5 Mo. 30:11.\n9. (a) Eyɛ mli akɛ Paulo tsu heloonaa nitsumɔ moŋ, shi mɛni efee kɛtsɔɔ akɛ shiɛmɔ nitsumɔ lɛ ji nɔ ni he hiaa lɛ fe fɛɛ? (b) Be ni awo Paulo tsuŋ lɛ, mɛni Bɔfoi 28:16, 30, 31 lɛ hãa wɔnaa akɛ efee? Ni mɛni no tsɔɔ wɔ yɛ ehe?\n9 Bɔfo Paulo hu hã shiɛmɔ nitsumɔ lɛ he hia lɛ fe nibii krokomɛi fɛɛ yɛ eshihilɛ mli. Susumɔ nɔ ko ni ba yɛ emaŋsɛɛ sɔɔmɔ gbɛfãa ni ji enyɔ lɛ nɔ lɛ he okwɛ. Be ni eyɔɔ Korinto lɛ, ehe bahia ni etsu nii akɛ buufeelɔ kɛyashi be ko, ejaakɛ no mli lɛ shika ni ehiɛ lɛ faaa. Shi Paulo hãaa buufeemɔ lɛ he ahia lɛ fe shiɛmɔ nitsumɔ lɛ. Ele akɛ, nɔ hewɔ ni etsuɔ nii akɛ buufeelɔ lɛ ji, koni ená nɔ ko kɛkwɛ ehe, ni enyɛ ejaje sane kpakpa lɛ etsɔɔ Korintobii lɛ ‘ni eheee nɔ ko’ yɛ amɛdɛŋ. (2 Kor. 11:7) No hewɔ lɛ, eyɛ mli akɛ Paulo tsu heloonaa nitsumɔ moŋ, shi etee nɔ ekɛ sɔɔmɔ nitsumɔ lɛ ye klɛŋklɛŋ gbɛhe yɛ eshihilɛ mli, ni Hejɔɔmɔ Gbi fɛɛ Hejɔɔmɔ Gbi nɔ lɛ, eyaa shiɛmɔ. Be ni Paulo shihilɛ lɛ tsake lɛ, enyɛ etsu babaoo yɛ shiɛmɔ nitsumɔ lɛ mli. ‘Ekɛ be babaoo shiɛ wiemɔ lɛ, ni eye Yudafoi lɛ odase kɛtsɔɔ akɛ Yesu ji Kristo lɛ.’ (Bɔf. 18:3-5; 2 Kor. 11:9) Sɛɛ mli be ni awo lɛ tsuŋ afii enyɔ yɛ shĩa ni lɛ diɛŋtsɛ eyahai lɛ mli yɛ Roma lɛ, eshiɛ etsɔɔ mɛi ni basara lɛ lɛ, ni eŋmala woji. (Kanemɔ Bɔfoi 28:16, 30, 31.) Paulo tswa efai shi akɛ, ebaaya nɔ esɔmɔ Nyɔŋmɔ ekɔɔɔ he eko shihilɛ mli ni eyɔɔ. Ewie akɛ: “Akɛni akɛ sɔɔmɔ nɛɛ ewo wɔdɛŋ . . . hewɔ lɛ, wɔŋmɛɛɛ sɔɔmɔ nɛɛ he.” (2 Kor. 4:1) Paulo nɔkwɛmɔnɔ lɛ hãa wɔnaa akɛ, kɛ́ esa akɛ wɔkɛ be pii atsu heloonaa nitsumɔ po lɛ, wɔbaanyɛ wɔhã shiɛmɔ nitsumɔ lɛ he ahia wɔ fe nibii krokomɛi fɛɛ yɛ shihilɛ mli.\nWɔbaanyɛ wɔtsɔ gbɛi srɔtoi anɔ wɔtsu wɔsɔɔmɔ lɛ he nii pɛpɛɛpɛ (Kwɛmɔ kuku 10-11)\n10-11. Kɛ́ hela miigba wɔnaa po lɛ, mɛɛ gbɛ nɔ wɔbaanyɛ wɔtsu wɔsɔɔmɔ lɛ he nii pɛpɛɛpɛ?\n10 Kɛ́ ekolɛ gbɔlɛ loo hela ko ni naa wa hewɔ lɛ onyɛɛɛ otsu shĩa fɛɛ shĩa shiɛmɔ nitsumɔ lɛ eko lɛ, obaanyɛ otsɔ gbɛi krokomɛi anɔ oshiɛ. Susumɔ blema Kristofoi lɛ ahe okwɛ. Amɛshiɛ yɛ shĩai amli, jaji anɔ, kɛ hei krokomɛi ni tamɔ nakai, ni amɛshiɛ be ni amɛnyiɛɛɛ shiɛmɔ nɔ po. Anɔkwa, amɛshiɛ yɛ he fɛɛ he ni amɛbaana mɛi yɛ. (Bɔf. 17:17; 20:20) Kɛ́ ekolɛ onyɛɛɛ onyiɛ pii lɛ, obaanyɛ ota he ko ni mɛi fɔɔ tsɔmɔ, ni oye mɛi ni hoɔ lɛ odase. Aloo obaanyɛ oŋmala mɛi woji, loo oshiɛ ohã amɛ yɛ tɛlifoŋ nɔ. Agbɛnɛ hu, obaanyɛ oshiɛ ohã mɛi ni okɛsharaa daa gbi lɛ, ni jeee ni oje gbɛ akɛ ooya shiɛmɔ. Shiɛlɔi pii ni gbɔlɛ, hela, loo naagbai krokomɛi ahewɔ lɛ amɛnyɛɛɛ amɛtsu shĩa fɛɛ shĩa shiɛmɔ nitsumɔ lɛ eko lɛ ena akɛ, kɛ́ amɛtsɔ gbɛi nɛɛ anɔ amɛye odase lɛ, amɛtsui nyɔɔ amɛmli ni amɛnáa miishɛɛ waa.\n11 Be ko lɛ, bɔfo Paulo wie akɛ: “Yɛ nɔ fɛɛ nɔ mli lɛ, mitsɔɔ mɔ ni wajeɔ mi lɛ nɔ mináa hewalɛ.” (Fip. 4:13) Enɛ hãa wɔnaa akɛ, kɛ́ helai miigba wɔnaa po lɛ, wɔbaanyɛ wɔtsu wɔsɔɔmɔ lɛ he nii pɛpɛɛpɛ. Paulo diɛŋtsɛ ná enɛ mli niiashikpamɔ. Yɛ emaŋsɛɛ sɔɔmɔ gbɛfãi lɛ ekome nɔ lɛ, hela mɔ lɛ. Shi Yehowa waje lɛ ni ená hewalɛ. Yɛ mɛɛ gbɛ nɔ? Ekɛɛ Kristofoi ni yɔɔ Galatia lɛ akɛ: “Heloo mli hela ko ji nɔ ni hã miná hegbɛ kɛjaje sane kpakpa lɛ mitsɔɔ nyɛ klɛŋklɛŋ lɛ.” (Gal. 4:13) Nakai nɔŋŋ ekolɛ, ohela lɛ baahã oná hegbɛ oshiɛ ohã datrɛfoi, nɛɛsifoi, loo mɛi krokomɛi ni tamɔ nakai ni kwɛɔ helatsɛmɛi lɛ. Mɛi nɛɛ ateŋ mɛi pii yɛ ni kɛ́ atee amɛshĩai koni ayashiɛ ahã amɛ lɛ, anaaa amɛ, ejaakɛ amɛtee nitsumɔ.\nBƆ NI OBAAFEE OHÃ OJWƐŊMƆ AHI OSƆƆMƆ LƐ NƆ\n12. Kɛ́ akɛɛ wɔkɛ ‘wɔhiŋmɛi akwɛ nɔ kome’ lɛ, te atsɔɔ tɛŋŋ?\n12 Yesu wie akɛ: “Gbɔmɔtso lɛ kane ji hiŋmɛi lɛ. No hewɔ lɛ, kɛ́ ohiŋmɛi kwɛɔ nɔ kome [loo “bɛ haŋtsii,” shn.] lɛ, ogbɔmɔtso muu lɛ fɛɛ baakpɛ.” (Mat. 6:22) Mɛni no mli lɛ Yesu tsɔɔ lɛ? Eetsɔɔ akɛ, esaaa akɛ wɔkɛ nibii pii gbaa wɔhe naa. Moŋ lɛ, esa akɛ wɔkɛ wɔjwɛŋmɔ ama nɔ kome loo oti kome pɛ nɔ, ni wɔkahã nibii krokomɛi gbala wɔjwɛŋmɔ kɛje nɔ. Yesu diɛŋtsɛ hi shi yɛ nɔ ni ewie lɛ naa. Ekɛ ejwɛŋmɔ ma Yehowa sɔɔmɔ lɛ nɔ, ni etsɔse ekaselɔi lɛ koni amɛ hu amɛkɛ amɛjwɛŋmɔ ama Yehowa sɔɔmɔ lɛ kɛ E-Maŋtsɛyeli lɛ nɔ. Kɛ́ wɔ hu wɔkɛ wɔjwɛŋmɔ ma Yehowa sɔɔmɔ lɛ nɔ, ni ‘wɔtao Maŋtsɛyeli lɛ kɛ Nyɔŋmɔ jalɛ lɛ klɛŋklɛŋ’ lɛ, no baatsɔɔ akɛ wɔmiikase Yesu.—Mat. 6:33.\n13. Mɛni ji nɔ kome ni wɔbaanyɛ wɔfee kɛtsɔɔ akɛ wɔjwɛŋmɔ yɛ wɔsɔɔmɔ lɛ nɔ?\n13 Nɔ kome ni wɔbaanyɛ wɔfee kɛtsɔɔ akɛ wɔjwɛŋmɔ yɛ wɔsɔɔmɔ lɛ nɔ ji, ni wɔbaatse be ni wɔyeɔ yɛ nibii ni kɔɔɔ Yehowa sɔɔmɔ lɛ he lɛ ahe lɛ nɔ koni wɔná be babaoo kɛye wɔbua mɛi ni amɛbale Yehowa ni amɛsumɔ lɛ. * Akɛ nɔkwɛmɔnɔ lɛ, ekolɛ wɔbaanyɛ wɔtse be ni wɔkɛtsuɔ wɔheloonaa nitsumɔ lɛ nɔ koni wɔná be babaoo kɛtsu shiɛmɔ nitsumɔ lɛ yɛ otsi lɛ mli. Aloo wɔbaanyɛ wɔtse be ni wɔyeɔ yɛ nibii komɛi ni wɔfeɔ kɛjieɔ wɔhiɛtserɛ, shi amɛheɔ be waa lɛ ahe lɛ nɔ, koni wɔkɛ nakai be lɛ atsu shiɛmɔ nitsumɔ lɛ.\n14. Mɛɛ tsakemɔi nyɛmi nuu ko kɛ eŋa fee koni amɛnyɛ amɛfee babaoo yɛ Yehowa sɔɔmɔ lɛ mli?\n14 Naa nɔ ni asafoŋ onukpa ko ni atsɛɔ lɛ Elias lɛ kɛ eŋa fee. Amɛshwe akɛ amɛtsu gbɛgbamɔ nitsumɔ lɛ, shi no mli lɛ amɛshihilɛ eŋmɛɛɛ amɛ gbɛ. Kɛ̃lɛ, amɛkpɛ amɛyiŋ akɛ amɛbaafee tsakemɔi komɛi yɛ amɛshihilɛ mli koni fiofio lɛ, amɛná be babaoo kɛtsu sɔɔmɔ nitsumɔ lɛ. Elias wie akɛ: “Akɛ nɔkwɛmɔnɔ lɛ, wɔbɔ mɔdɛŋ akɛ wɔfiteŋ shika yɛ nibii ni he ehiaaa tsɔ lɛ ahe. Agbɛnɛ hu, wɔtse be ni wɔkɛjieɔ wɔhiɛtserɛ lɛ nɔ, ejaakɛ wɔna akɛ wɔmiifite be tsɔ yɛ he. Kɛfata he lɛ, wɔbi wɔnitsumɔtsɛmɛi lɛ kɛji amɛbaanyɛ amɛtse be abɔ ni wɔkɛtsuɔ nii lɛ nɔ amɛhã wɔ lo. Nibii nɛɛ ni wɔfee lɛ hã wɔnyɛ wɔkɛ wɔhe wo shiɛmɔ nitsumɔ lɛ mli gbɛkɛgbɛkɛ, wɔná Biblia mli nikaselɔi hei, ni wɔnyɛ wɔtee shiɛmɔ yɛ otsi lɛ teŋ shii enyɔ daa nyɔɔŋ nɔ. Wɔmii shɛ wɔhe waa!”\nBƆ NI WƆBAAFEE WƆYA WƆHIƐ YƐ SHIƐMƆ KƐ NITSƆƆMƆ MLI\nKɛ́ wɔkɛ nibii ni wɔkaseɔ yɛ otsi-teŋ kpee lɛ shishi lɛ tsu nii lɛ, wɔhe baasa yɛ shiɛmɔ nitsumɔ lɛ mli (Kwɛmɔ kuku 15-16) *\n15-16. Mɛɛ gbɛ nɔ wɔbaanyɛ wɔkɛ ŋaa ni awo yɛ 1 Timoteo 4:13, 15 lɛ atsu nii koni wɔhe asa yɛ shiɛmɔ nitsumɔ lɛ mli? (Kwɛmɔ akrabatsa ni yitso ji, “ Otii Ni Baaye Abua Mi Ni Matsu Misɔɔmɔ Lɛ He Nii Pɛpɛɛpɛ” lɛ hu.)\n15 Nɔ kroko ni baaye abua wɔ ni wɔtsu wɔsɔɔmɔ lɛ he nii pɛpɛɛpɛ ji, ni wɔbaaya wɔhiɛ yɛ bɔ ni wɔshiɛɔ wɔhãa lɛ mli. Nitsumɔi komɛi yɛ ni kɛ́ ahe bo yɛ mli lɛ, yɛ be kɛ beiaŋ lɛ, abaahã oya nitsumɔ lɛ he skul koni ole nitsumɔ lɛ jogbaŋŋ ni ohe asa yɛ mli. Nakai eji yɛ Maŋtsɛyeli shiɛmɔ nitsumɔ lɛ hu gbɛfaŋ. Esa akɛ wɔya nɔ wɔkase he nii koni wɔhe asa yɛ mli.—Abɛi 1:5; kanemɔ 1 Timoteo 4:13, 15.\n16 Mɛni baaye abua wɔ ni wɔhe asa yɛ shiɛmɔ nitsumɔ lɛ mli? Nɔ kome ni baaye abua wɔ ji, ni wɔbaabo ŋaawoi ni akɛhãa yɛ Wɔshiɛmɔ Kɛ Wɔshihilɛ Kpee ni afeɔ daa otsi lɛ shishi lɛ toi jogbaŋŋ. Yɛ kpee nɛɛ shishi lɛ, atsɔseɔ wɔ jogbaŋŋ koni fiofio lɛ wɔhe asa waa yɛ shiɛmɔ nitsumɔ lɛ mli. Mɛni baaye abua wɔ ni wɔná tsɔsemɔ nɛɛ he sɛɛ? Akɛ nɔkwɛmɔnɔ lɛ, kɛ́ mɔ ko bafee asaimɛnt ni sɛinɔtalɔ lɛ miiwo lɛ ŋaa lɛ, esa akɛ wɔbo toi jogbaŋŋ ni wɔkwɛ nɔ ni wɔbaanyɛ wɔkase yɛ mli ni baaye abua wɔ ni wɔya wɔhiɛ yɛ shiɛmɔ nitsumɔ lɛ mli. No sɛɛ lɛ, kɛ́ wɔtee shiɛmɔ lɛ, esa akɛ wɔkɛ nɔ ni wɔkase lɛ atsu nii. Nɔ kroko ni baaye abua wɔ ji, ni wɔbaabi wɔshiɛmɔyaa kuu nɔkwɛlɔ lɛ ni eye ebua wɔ. Aloo wɔbaanyɛ wɔto gbɛjianɔ ni wɔkɛ lɛ loo shiɛlɔ ko ni he esa, gbɛgbalɔ ko, loo kpokpaa nɔkwɛlɔ lɛ aya shiɛmɔ. Agbɛnɛ hu, esa akɛ wɔle bɔ ni akɛ Nibii Ni Wɔkɛtsuɔ Nii Kɛtsɔɔ Mɛi Nii lɛ eko fɛɛ eko tsuɔ nii ahãa jogbaŋŋ. Kɛ́ wɔfee nakai lɛ, ebaahã wɔsumɔ shiɛmɔ kɛ nitsɔɔmɔ nitsumɔ lɛ waa.\nOtii Ni Baaye Abua Mi Ni Matsu Misɔɔmɔ Lɛ He Nii Pɛpɛɛpɛ\nMakase shiɛmɔ wiemɔi ni akɛhã yɛ nyɔɔŋ nɛɛ Wɔshiɛmɔ Kɛ Wɔshihilɛ Akɛ Kristofoi—Kpee Nifeemɔ Wolo lɛ mli lɛ ateŋ ekome\nMakase bɔ ni ajeɔ sanegbaa shishi ni maye mɛi odase kɛ́ minyiɛɛɛ shiɛmɔ nɔ po\nMaya mihiɛ yɛ ŋmalɛi akanemɔ kɛ amɛmligbalamɔ, kɛ sɛɛkuukɛsaramɔi kɛ Biblia mli nikasemɔi afeemɔ mli\nMatao hegbɛi ni mikɛwie jw.org® wɛbsaiti lɛ he matsɔɔ mɛi loo majie wɔvidioi lɛ eko mahã amɛ\nMikɛ be pii baatsu shiɛmɔ nitsumɔ lɛ kɛ́ kpokpaa nɔkwɛlɔ lɛ basara wɔsafo lɛ loo yɛ Kaimɔ be lɛ mli\nMasɔle ni Yehowa aye abua mi yɛ sɛɛkuukɛsaramɔi kɛ Biblia mli nikasemɔi afeemɔ, kɛ sɔɔmɔ nitsumɔ lɛ fãi krokomɛi amli\n17. Kɛ́ otsu osɔɔmɔ lɛ he nii pɛpɛɛpɛ lɛ, mɛɛ jɔɔmɔi obaaná?\n17 Eji hegbɛ kpele ni wɔná akɛ Yehowa eŋmɛ wɔ gbɛ ni wɔfee ‘enanemɛi nitsulɔi’! (1 Kor. 3:9) Kɛ́ ‘wɔka wɔkwɛ ni wɔna nibii ni he hiaa waa lɛ,’ ni wɔkɛ wɔjwɛŋmɔ ma Yehowa sɔɔmɔ lɛ nɔ lɛ, ‘wɔkɛ miishɛɛ baasɔmɔ Yehowa.’ (Fip. 1:10; Lala 100:2) Nyɔŋmɔ hãa mɛi fɛɛ ni sɔmɔɔ lɛ lɛ hewalɛ koni amɛnyɛ amɛtsu amɛsɔɔmɔ lɛ he nii pɛpɛɛpɛ, ekɔɔɔ he eko naagbai ni amɛkɛkpeɔ, ni obaanyɛ oná nɔmimaa akɛ ebaafee nakai ehã bo hu. (2 Kor. 4:1, 7; 6:4) Kɛ́ oshihilɛ ŋmɛɔ bo gbɛ ni onyɛɔ otsuɔ pii yɛ shiɛmɔ nitsumɔ lɛ mli jio, oshihilɛ eŋmɛɛɛ bo gbɛ ni ofee nakai jio lɛ, shii abɔ ni otsui muu fɛɛ mli ojɛɔ osɔmɔɔ Yehowa lɛ, esa akɛ ‘omii ashɛ ohe.’ (Gal. 6:4) Kɛ́ otsu osɔɔmɔ lɛ he nii pɛpɛɛpɛ lɛ, no tsɔɔ akɛ osumɔɔ Yehowa ni osumɔɔ onyɛmi gbɔmɔ hu. Ni kɛ́ otee nɔ ofee nakai lɛ, “obaahere bo diɛŋtsɛ kɛ mɛi ni boɔ bo toi lɛ fɛɛ yiwala.”—1 Tim. 4:16.\nMɛni hewɔ wɔmiisumɔ ni wɔtsu wɔsɔɔmɔ lɛ he nii jogbaŋŋ kɛmɔ shi lɛ?\nMɛni baaye abua wɔ ni wɔjwɛŋmɔ ahi shiɛmɔ nitsumɔ lɛ nɔ ni wɔhã ehe ahia wɔ fe nibii krokomɛi fɛɛ?\nMɛni baaye abua wɔ ni wɔhe asa yɛ shiɛmɔ nitsumɔ lɛ mli?\nLALA 58 Nyɛhãa Wɔtaoa Toiŋjɔlɛ Bii\n^ kk. 5 Yesu efã wɔ akɛ wɔshiɛ Maŋtsɛyeli sane kpakpa lɛ ni wɔfee mɛi kaselɔi. Yɛ nikasemɔ nɛɛ mli lɛ, wɔbaana bɔ ni wɔbaafee wɔtsu wɔsɔɔmɔ lɛ he nii pɛpɛɛpɛ, kɛ́ wɔkɛ naagbai kpe po. Agbɛnɛ hu, wɔbaana bɔ ni wɔbaafee wɔtsu shiɛmɔ nitsumɔ lɛ jogbaŋŋ ni wɔtsu kɛ miishɛɛ hu.\n^ kk. 4 WIEMƆ NI ATSƆƆ MLI: Kɛ́ wɔshiɛ ni wɔtsɔɔ mɛi nii, wɔmamɔ loo wɔsaa Maŋtsɛyeli Asai, Kpee Asai, kɛ tsũi krokomɛi ni akɛsɔmɔɔ Yehowa, ni wɔye wɔbua wɔnyɛmimɛi ni oshãrai enina amɛ lɛ, fɛɛ fata Yehowa sɔɔmɔ lɛ he.—2 Kor. 5:18, 19; 8:4.\n^ kk. 13 Atsɔɔ nibii kpawo ni baanyɛ aye abua wɔ ni wɔfee nakai lɛ yɛ akrabatsa ni yitso ji, “Bɔ Ni Obaafee Ohã Oshihilɛ Afee Mlɛo,” ni yɔɔ July 2016 Buu-Mɔɔ lɛ, bf. 10 lɛ mli.\n^ kk. 62 MFONIRII LƐ AHE SAJI: Nyɛmi yoo ko miifee sɛɛkuukɛsaramɔ he nɔkwɛmɔnɔ yɛ otsi-teŋ kpee lɛ shishi. Be ni egbe naa lɛ, sɛinɔtalɔ lɛ miiwo ŋaa yɛ nifeemɔ lɛ he, ni nyɛmi yoo lɛ miiŋmala otii yɛ Nitsɔɔmɔ broshuɔ lɛ mli. Sɛɛ mli yɛ otsi lɛ naagbee lɛ, ekɛ nɔ ni ekase lɛ miitsu nii yɛ shiɛmɔ nitsumɔ lɛ mli.


Mawu Tsɛ Samuɛl | Baiblo Mi Ní Kasemi Kɛ Ha Jokuɛwi\nNÍ KASEMI 37\nOsɔfo Nɔkɔtɔma Eli ngɛ binyumuhi enyɔ. Mɛ hu a sɔmɔ kaa osɔfohi ngɛ Yehowa we ɔ. A tsɛɛ mɛ ke Hofni kɛ Finihas. A yi Yehowa mlaa amɛ a nɔ, nɛ a peeɔ ni ɔmɛ ní yayamihi. Ke Israel bi ɔmɛ ma afɔle sami ha Yehowa a, Hofni kɛ Finihas jeɔ lo kpakpa amɛ nɛ a yeɔ. Eli nuɔ níhi tsuo nɛ e binyumu ɔmɛ peeɔ ɔ, se e de we mɛ nɔ́ ko. Anɛ Yehowa maa ngmɛ blɔ nɛ nɔ́ nɛ ɔ nɛ hi nɔ yae lo?\nE ngɛ mi kaa Hofni kɛ Finihas wa pe Samuɛl kulaa mohu lɛɛ, se Samuɛl pee we e ní kaa mɛ. Yehowa suɔ Samuɛl sane. Ligbi ko nɛ Samuɛl hwɔɔ si nyɔ mi ɔ, e nu nɛ gbi ko tsɛ lɛ. Kɛkɛ nɛ e tu fo kɛ ho Eli ngɔ ya, nɛ e de lɛ ke: ‘I ba!’ Se Eli de lɛ ke: ‘I tsɛ we mo. Moo kpale ya hwɔ si.’ Samuɛl kpale ya hwɔ si. Gbi ɔ tsɛ lɛ si enyɔne, nɛ Eli kpale de lɛ ke e ya hwɔ si. Benɛ gbi ɔ tsɛ Samuɛl si etɛne ɔ, Eli yɔse kaa Yehowa lɛ ngɛ Samuɛl tsɛe ɔ nɛ. Eli de Samuɛl ke, ke e nu gbi ɔ ekohu ɔ, e de ke: ‘Yehowa, moo tu munyu. O tsɔlɔ ɔ ngɛ mo tue bue.’\nSamuɛl kpale ya hwɔ si. Kɛkɛ nɛ e nu nɛ gbi ɔ tsɛ lɛ ke: ‘Samuɛl! Samuɛl!’ Nɛ e he nɔ ke: ‘Moo tu munyu. O tsɔlɔ ɔ ngɛ mo tue bue.’ Yehowa de lɛ ke: ‘Mo de Eli ke, ma gbla e kɛ e weku ɔ tsuo a tue. Ejakaa e le kaa e binyumu ɔmɛ ngɛ ní yayahi pee ngɛ ye we ɔ, se e pee we sane ɔ he nɔ́ ko.’ E nɔ jena a, Samuɛl ya bli sɔlemi we ɔ sinya amɛ kaa bɔ nɛ e peeɔ daa ligbi ɔ. E ye gbeye kaa e ma de osɔfo nɔkɔtɔma a nɔ́ nɛ Yehowa de lɛ ɔ. Se Eli tsɛ lɛ nɛ e bi lɛ ke: ‘Ye bi, mɛni Yehowa de mo? Mo de mi nɔ́ fɛɛ nɔ́.’ Lɔ ɔ he ɔ, Samuɛl de Eli nɔ́ fɛɛ nɔ́ nɛ Yehowa de lɛ ɔ.\nBenɛ Samuɛl ngɛ wae ɔ, Yehowa si we lɛ. Israel bi ɔmɛ tsuo ba ná le kaa Yehowa hla Samuɛl kaa gbalɔ kɛ kojolɔ.\n‘Lɔ ɔ he ɔ, mo kai o Bɔlɔ ɔ ngɛ o nihe mi.’—Fiɛlɔ 12:1\nSane bimihi: Ngɛ mɛni blɔ nɔ nɛ e slo Samuɛl ngɛ Hofni kɛ Finihas a he? Mɛni sɛ gbi Yehowa kɛ ha Samuɛl?


KANEMƆ YƐ Amharic Armenia (West) Bicol Blɔfo Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Georgia Germany Haitian Creole Hiligaynon Hungary Igbo Italia Korea Lithuania Mizo Moore Myanmar Ndebele Norway Nzema Ossetia Poland Portuguese (Brazil) Quechua (Bolivia) Sesotho (Lesotho) Setswana Silozi Slovenia Swahili Tsonga Turkey Ukrain Urdu\nSane nɛɛ teɔ sanebimɔi komɛi ni ekolɛ osusu he pɛŋ lɛ ashi, ni etsɔɔ he ni obaanyɛ ona hetoi lɛ yɛ, yɛ o-Biblia lɛ mli. Yehowa Odasefoi baaná he miishɛɛ akɛ amɛ kɛ bo aaasusu hetoi nɛɛ ahe.\n1. Mɛni hewɔ esa akɛ okase nii kɛjɛ Nyɔŋmɔ ŋɔɔ?\nNyɔŋmɔ yɛ nɔkpakpa ko he sanekpakpa kɛha adesai. Ehaa wɔleɔ enɛ kɛtsɔ Biblia lɛ nɔ. Biblia lɛ tamɔ wolo ko ni jɛ wɔŋwɛi Tsɛ ni yɔɔ suɔmɔ lɛ ŋɔɔ.—Kanemɔ Yeremia 29:11.\n2. Mɛni ji sanekpakpa lɛ?\nNɔyeli kpakpa he miihia adesai. Nɔyelɔ ni ji adesa ko nyɛko ajie awuiyeli, jalɛsane ni ayeee, hela, loo gbele kɛjɛ adesai ateŋ. Shi sanekpakpa ko yɛ. Nyɔŋmɔ baato nɔyeli kpakpa ko eha adesai, ni no baajie nɔ fɛɛ nɔ ni kɛ piŋmɔ baa lɛ kɛya.—Kanemɔ Daniel 2:44.\n3. Mɛni hewɔ ehe hiaa ni okase nii kɛjɛ Nyɔŋmɔ ŋɔɔ?\nEtsɛŋ Nyɔŋmɔ baajie mɛi fɛɛ ni haa adesai piŋɔ lɛ kɛjɛ shikpɔŋ lɛ nɔ. Shi dani nakai be lɛ aaaba lɛ, eetsɔɔ mɛi akpekpei abɔ ni he jɔ anii koni amɛsumɔ amɛhe ni amɛshihilɛ ahi. Nyɔŋmɔ Wiemɔ lɛ miitsɔɔ mɛi bɔ ni amɛaafee amɛdamɔ shihilɛ mli naagbai anaa, bɔ ni amɛaafee amɛná anɔkwa miishɛɛ, kɛ bɔ ni amɛaafee amɛsa Nyɔŋmɔ hiɛ.—Kanemɔ Zefania 2:3.\n4. Namɔ ji Biblia lɛ Ŋmalɔ?\nWoji bibii 66 feɔ Biblia lɛ. Hii aaafee 40 ji mɛi ni ŋma. Mose ji mɔ ni ŋmala emli klɛŋklɛŋ woji enumɔ lɛ aaafee afii 3,500 ni eho nɛ lɛ. Bɔfo Yohane ji mɔ ji ŋma naagbee nɔ̃ lɛ aaafee afii 1,900 ni eho nɛ lɛ. Shi mɛi ni ŋmala Biblia lɛ ŋmala Nyɔŋmɔ susumɔi, jeee amɛ diɛŋtsɛ amɛsusumɔi. No hewɔ lɛ, Nyɔŋmɔ ji Biblia lɛ ŋmalɔ.—Kanemɔ 2 Timoteo 3:16; 2 Petro 1:21.\nWɔle akɛ Biblia lɛ jɛ Nyɔŋmɔ ŋɔɔ ejaakɛ egbaa nibii ni baaba wɔsɛɛ lɛ fitsofitso, ni ebaa mli nakai pɛpɛɛpɛ. Adesa ko nyɛŋ nakai afee. (Yesaia 46:9, 10) Agbɛnɛ hu, Biblia lɛ haa wɔleɔ Nyɔŋmɔ sui ni nɔ bɛ lɛ. Ebaanyɛ etsake mɛi koni amɛshihilɛ ahi jogbaŋŋ. Anɔkwa saji nɛɛ haa mɛi akpekpei abɔ ayiŋ tsɔɔ akɛ Biblia lɛ ji Nyɔŋmɔ Wiemɔ.—Kanemɔ Yoshua 23:14; 1 Tesalonikabii 2:13.\n5. Te ooofee tɛŋŋ onu Biblia lɛ shishi?\nAbale Yesu jogbaŋŋ akɛ mɔ ni tsɔɔ Nyɔŋmɔ Wiemɔ lɛ. Eyɛ mli akɛ mɛi ni ekɛwie lɛ ateŋ mɛi babaoo le Biblia lɛ he nɔ ko moŋ, shi ehe bahia ni aye abua amɛ ni amɛnu shishi. Yesu tsɛ Biblia mli ŋmalɛi srɔtoi ayisɛɛ ni etsɔɔ mli koni ekɛye ebua amɛ ni “amɛna Ŋmalɛi lɛ anaa.” Sane nɛɛ, ni ji “Kasemɔ Nii Kɛjɛ Nyɔŋmɔ Wiemɔ Lɛŋ” lɛ baatsɔ nakai gbɛ nɔŋŋ nɔ eye ebua bo.—Kanemɔ Luka 24:27, 45.\nNɔ ni Nyɔŋmɔ tsɔɔ wɔ yɛ nɔ hewɔ ni wɔyɔɔ shihilɛ mli lɛ he lɛ haa wɔmii shɛɔ wɔhe waa. Shi ekolɛ mɛi komɛi naŋ he miishɛɛ akɛ amɛbaana ni ookane Biblia lɛ. Kaaha enɛ miije onijiaŋ wui. Kɛ́ obaaná naanɔ wala wɔsɛɛ lɛ, edamɔ le ni ooole Nyɔŋmɔ lɛ nɔ.—Kanemɔ Mateo 5:10-12; Yohane 17:3.—w11-E 01/1.\nKɛ́ ootao ole enɛ he sane babaoo lɛ, kwɛmɔ wolo nɛɛ ni Yehowa Odasefoi fee lɛ, Mɛni Biblia Lɛ Tsɔɔ Diɛŋtsɛ? yitso 2 lɛ mli.


Etsɔɔ Samaria Yoo ko Nii | Yesu Wala Shihilɛ\nYESU TSƆƆ SAMARIA YOO KO KƐ MƐI KROKOMƐI NII\nBe ni Yesu kɛ ekaselɔi lɛ jɛ Yudea kɛyaa Galilea lɛ, amɛwó amɛhiɛ amɛwo kooyigbɛ kɛyatsɔ Samaria kpokpaa lɛ nɔ. Gbɛfãa lɛ ehã etɔ amɛ. Aaafee shwane ŋmɛlɛ 12 mli lɛ, amɛyawa yɛ he ko ni bɛŋkɛ Sikar maŋ lɛ koni amɛjɔɔ amɛhe yɛ nubu ko ni eeenyɛ efee akɛ Yakob tsa loo ebɔ mɛi apaa ni atsa ahã lɛ afii ohai abɔ ni tsɔ be nɛɛ hiɛ lɛ he. Nubu nɛɛ yɛ kɛbashi ŋmɛnɛ, ni ebɛŋkɛ maŋ ni ŋmɛnɛ lɛ atsɛɔ lɛ Nablus lɛ.\nBe ni Yesu jɔɔ ehe yɛ nubu lɛ he lɛ, ekaselɔi lɛ tee maŋ ni bɛŋkɛ jɛmɛ lɛ mli koni amɛyahé niyenii. Be ni ekaselɔi lɛ shi lɛ, Samaria yoo ko ba nuyɛɛ. Yesu kɛɛ lɛ akɛ: “Hã mi nu lɛ eko manu.”—Yohane 4:7.\nYudafoi kɛ Samariabii kɛ amɛhe yeee kwraa yɛ jwɛŋmɔ ni ejaaa ni amɛhiɛhiɛ yɛ amɛhe kɛjɛ jeeŋmɔ lɛ hewɔ. No hewɔ lɛ, yoo lɛ naa kpɛ ehe ni ebi akɛ: “Te fee tɛŋŋ ni bo Yudafonyo lɛ, obaa mi Samaria yoo lɛ nu ni onu lɛ?” Yesu hã lɛ hetoo akɛ: “Eji ole Nyɔŋmɔ duromɔ keenɔ lɛ kɛ mɔ ni biɔ bo akɛ, ‘Hã mi nu lɛ eko manu’ lɛ kulɛ, bo moŋ obaabi lɛ, ni ebaahã bo wala nu.” Yoo lɛ here lɛ nɔ akɛ: “Onukpa, obɛ nɔ ko po ni akɛyɛɔ nu, ni nubu lɛ mli kwɔ. Belɛ, nɛgbɛ oná wala nu nɛɛ yɛ mɔ? Ani ofe wɔtsɛ Yakob, mɔ ni hã wɔ nubu lɛ, ni lɛ kɛ ebii kɛ ekooloi hu nu mli nu lɛ?”—Yohane 4:9-12.\nYesu kɛɛ lɛ akɛ: “Mɔ fɛɛ mɔ ni nuɔ nu nɛɛ eko lɛ, kumai baaye lɛ ekoŋŋ. Mɔ fɛɛ mɔ ni nuɔ nu ni mahã lɛ lɛ eko lɛ, kumai yeŋ lɛ dɔŋŋ kɛaatee naanɔ, shi nu ni mahã lɛ lɛ baatsɔ nuhiŋmɛi yɛ emli, ni ebaatue koni ehã naanɔ wala.” (Yohane 4:13, 14) Hɛɛ, eyɛ mli akɛ etɔ Yesu moŋ, shi eesumɔ ni ekɛ Samaria yoo lɛ agba anɔkwale ni hãa mɔ náa wala lɛ he sane.\nKɛkɛ ni yoo lɛ kɛɛ lɛ akɛ: “Onukpa, hã mi nu nɛɛ eko, koni kumai akaye mi dɔŋŋ, ni mikakã he miba biɛ mibayɛ nu.” Agbɛnɛ Yesu tsake sanegbaa lɛ, ni ekɛɛ yoo lɛ akɛ: “Yaa ni oyatsɛ owu ni oba biɛ.” Yoo lɛ hã lɛ hetoo akɛ: “Mibɛ wu.” Shi kwɛ bɔ ni yoo lɛ naa baakpɛ ehe ehã be ni Yesu kɛɛ lɛ akɛ: “Owie anɔkwale akɛ, ‘Mibɛ wu.’ Ejaakɛ ogbã wumɛi enumɔ, ni nuu ni okɛyɔɔ amrɔ nɛɛ, jeee owu ji lɛ.”—Yohane 4:15-18.\nYoo lɛ nu nɔ ni Yesu wie lɛ shishi jogbaŋŋ, ni enaa ní ekpɛ ehe sɔŋŋ hewɔ lɛ ewie akɛ: “Onukpa, mina akɛ gbalɔ ji bo.” Agbɛnɛ, ehã ana akɛ enyaa Nyɔŋmɔjamɔ saji ahe. Yɛ mɛɛ gbɛ nɔ? Yoo lɛ tsa nɔ akɛ: “Gɔŋ nɛɛ [Gerizim Gɔŋ ni bɛŋkɛ jɛmɛ lɛ] nɔ wɔtsɛmɛi [Samariabii] lɛ já yɛ, shi nyɛ [Yudafoi] lɛ nyɛkɛɔ akɛ he ni esa akɛ mɛi ajá yɛ lɛ yɛ Yerusalem.”—Yohane 4:19, 20.\nShi Yesu tsɔɔ mli akɛ, he ni esa akɛ ajá yɛ lɛ he ehiaaa. Ekɛɛ akɛ: “Ŋmɛlɛtswaa lɛ miiba, be mli ni jeee gɔŋ nɛɛ nɔ, ni asaŋ jeee Yerusalem nyɛbaajá Tsɛ lɛ yɛ.” Kɛkɛ ni ekɛɛ yoo lɛ akɛ: “Ŋmɛlɛtswaa lɛ miiba, ni eshɛ agbɛnɛ, be mli ni anɔkwa jálɔi lɛ baajá Tsɛ lɛ kɛ mumɔ kɛ anɔkwale, ejaakɛ, anɔkwa, Tsɛ lɛ miitao mɛi ni tamɔ nɛkɛ ni amɛjá lɛ.”—Yohane 4:21, 23, 24.\nNɔ ni Tsɛ lɛ taoɔ yɛ anɔkwa jálɔi adɛŋ ji, bɔ ni amɛjáa lɛ amɛhãa, shi jeee he ni amɛjáa lɛ yɛ. Enɛ ná yoo lɛ nɔ hewalɛ waa. Ekɛɛ akɛ: “Mile akɛ Mesia ni atsɛɔ lɛ Kristo lɛ miiba. Kɛ́ nakai mɔ lɛ ba lɛ, ebaajaje nibii fɛɛ etsɔɔ wɔ faŋŋ.”—Yohane 4:25.\nNo sɛɛ lɛ, Yesu hã ele anɔkwale ko ni he hiaa waa, akɛ: “Mi mɔ ni mikɛ bo wieɔ lɛ, mi ni.” (Yohane 4:26) Bo lɛ, susumɔ he okwɛ! Nu kɛkɛ yoo nɛɛ ba yɛɛ shwane fintiŋŋ. Kɛ̃lɛ, Yesu wo ehiɛ nyam yɛ gbɛ ni nɔ bɛ nɔ. Yesu gbá mli kpoo ekɛɛ lɛ akɛ, lɛ Yesu lɛ ji Mesia lɛ, nɔ ko ni eeenyɛ efee akɛ ekɛko mɔ ko mɔ ko.\nSAMARIABII BABAOO HE YE\nYesu kaselɔi lɛ ku amɛsɛɛ kɛjɛ Sikar amɛba kɛ niyenii lɛ. Amɛbanina lɛ yɛ Yakob nubu lɛ he, he ni amɛshi lɛ yɛ lɛ, shi amrɔ nɛɛ ekɛ Samaria yoo ko miigba sane. Be ni kaselɔi lɛ bashɛ shi lɛ, yoo lɛ shi enugbɛ́ lɛ ni eyiŋ etee maŋ lɛ mli.\nBe ni yoo lɛ yashɛ Sikar lɛ, egba mɛi lɛ nibii fɛɛ ni Yesu kɛɛ lɛ lɛ. Yoo lɛ kɛ nɔmimaa kɛɛ amɛ akɛ: “Nyɛbaa nyɛbakwɛa nuu ko ni gba mi nibii fɛɛ ni mifee lɛ.” Agbɛnɛ, ebi amɛ akɛ: “Ani jeee Kristo lɛ nɛ?” (Yohane 4:29) Ekolɛ efee nakai koni ekɛtee amɛmiishɛɛ shi. Sanebimɔ nɛɛ kɔɔ sane ko ni he hiaa waa he—sane ko ni mɛi ni hi shi kɛjɛ Mose beiaŋ tɔ̃ɔ lɛ tao akɛ amɛle. (5 Mose 18:18) Enɛ tsirɛ maŋbii lɛ koni amɛba ni amɛ diɛŋtsɛ amɛbana Yesu.\nNakai be lɛ mli nɔŋŋ lɛ, Yesu kaselɔi lɛ wo lɛ hewalɛ koni eye niyenii ni amɛkɛba lɛ. Shi ekɛɛ amɛ akɛ: “Miyɛ niyenii ni miyeɔ ni nyɛleee.” Wiemɔi nɛɛ hã kaselɔi lɛ ahiɛ fee amɛ yaa, ni amɛkɛɛkɛɛ amɛhe akɛ: “Ani mɔ ko ebahã lɛ nɔ ko eye?” Yesu jɛ mlihilɛ mli ekɛ wiemɔi ni esɛɛnyiɛlɔi lɛ fɛɛ baanu shishi faŋŋ lɛ gbala mli etsɔɔ amɛ akɛ: “Miniyenii ji akɛ mafee mɔ ni tsu mi lɛ suɔmɔnaa nii ni magbe enitsumɔ lɛ naa.”—Yohane 4:32-34.\nJeee ŋmaakpamɔ ni eshwɛ aaafee nyɔji ejwɛ ni abaaje shishi lɛ he Yesu wieɔ lɛ. Moŋ lɛ, eewie mumɔŋ nikpamɔ ko he, taakɛ etee nɔ etsɔɔ mli lɛ, akɛ: “Nyɛholea nyɛhiŋmɛii anɔ ni nyɛkwɛa ŋmɔji lɛ, akɛ amɛgba futaa ni sa kpamɔ. Amrɔ nɛɛ nikpalɔ lɛ miiná nyɔmɔwoo ni eebua yibii anaa kɛhã naanɔ wala, bɔ ni afee ni nidulɔ lɛ kɛ nikpalɔ lɛ fɛɛ anya shi kome.”—Yohane 4:35, 36.\nEkolɛ, Yesu eyɔse nɔ ni ejɛ sane ni ekɛ Samaria yoo lɛ gba lɛ mli kɛba lɛ momo. Odase ni yoo lɛ ye lɛ ehã Sikarbii lɛ babaoo miiná hemɔkɛyeli yɛ Yesu mli, ejaakɛ yoo lɛ kɛɛ mɛi lɛ akɛ: “Egba mi nibii fɛɛ ni mifee lɛ.” (Yohane 4:39) No hewɔ lɛ, be ni amɛjɛ Sikar amɛba nubu lɛ he lɛ, amɛbi Yesu ni ekɛ amɛ ahi shi fioo, ní etsɔɔ amɛ nibii babaoo. Yesu kpɛlɛ amɛnibimɔ lɛ nɔ, ni ehi Samaria gbii enyɔ.\nBe ni Samariabii lɛ bo Yesu toi lɛ, amɛteŋ mɛi babaoo hu he enɔ ye. Amɛkɛɛ yoo lɛ akɛ: “Jeee nɔ ni owie lɛ kɛkɛ hewɔ wɔheɔ wɔyeɔ dɔŋŋ; ejaakɛ wɔ diɛŋtsɛ wɔnu ni wɔná wɔle akɛ nuu nɛɛ ji je lɛ yiwalaherelɔ lɛ lɛɛlɛŋ.” (Yohane 4:42) Ekã shi faŋŋ akɛ, nɔ ni Samaria yoo lɛ fee lɛ ji nɔkwɛmɔnɔ kpakpa ni tsɔɔ wɔ bɔ ni wɔɔfee wɔye Kristo he odase—esa akɛ wɔtee mɛi ni boɔ wɔ toi lɛ amiishɛɛ shi koni no ahã amɛkase nibii babaoo.\nKaimɔ akɛ, eshwɛ nyɔji ejwɛ ni nikpamɔ be, ní ekã shi faŋŋ akɛ eji akoko kpamɔ be lɛ baashɛ, ni yɛ kpokpaa nɛɛ nɔ lɛ egbeɔ March loo April. No hewɔ lɛ, eeenyɛ efee akɛ be ni awieɔ he nɛɛ ji November loo December. Enɛ tsɔɔ akɛ be ni agbe afi 30 Ŋ.B. Hehoo lɛ naa lɛ, Yesu kɛ ekaselɔi lɛ ye nyɔji kpaanyɔ loo nɔ yɛ Yudea, ni amɛtsɔɔ mɛi nii, ni amɛbaptisi mɛi. Agbɛnɛ lɛ, amɛwó amɛhiɛ kɛwo kooyigbɛ kɛmiiya Galilea, kpokpaa ni amɛjɛ nɔ lɛ. Mɛni mɛɔ amɛ yɛ jɛmɛ?\nNAMƐI JI SAMARIABII LƐ?\nKpokpaa ni atsɛɔ lɛ Samaria lɛ kã Yudea ni yɔɔ wuoyigbɛ lɛ kɛ Galilea ni yɔɔ kooyigbɛ lɛ teŋ. Yɛ Maŋtsɛ Solomon gbele sɛɛ lɛ, Israel kooyigbɛ wekui nyɔŋma lɛ tse amɛhe kɛje Yuda kɛ Benyamin wekui lɛ ahe.\nNakai wekui nyɔŋma lɛ bɔi tsinabi jamɔ. No hewɔ lɛ, yɛ afi 740 D.Ŋ.B. lɛ, Yehowa hã Asiriabii lɛ baye Samaria nɔ kunim. Tutualɔi lɛ loo Samariabii lɛ kpotoo kɛtee, ni amɛkɛ mɛi ni jɛ maji krokomɛi ni Asiria yeɔ amɛnɔ lɛ amli lɛ baye amɛnajiaŋ. Nɛkɛ mɛi ni jáa wɔji nɛɛ kɛ Israelbii ni shwɛ yɛ jɛmɛ lɛ bote gbãla mli. Be ni be shwie mli lɛ, mɛi ni yɔɔ kpokpaa nɛɛ nɔ lɛ baná jamɔ ko, ni amɛkɛ Nyɔŋmɔ Mla lɛ mli hemɔkɛyelii kɛ nifeemɔi komɛi, tamɔ ketiafoo lɛ, futu jamɔ nɛɛ. Fɛɛ sɛɛ lɛ, anyɛŋ atsɛ amɛjamɔŋ nifeemɔi nɛɛ akɛ anɔkwa jamɔ.—2 Maŋtsɛmɛi 17:9-33; Yesaia 9:8.\nYɛ Yesu beiaŋ lɛ, Samariabii lɛ kpɛlɛɔ Mose woji lɛ anɔ, shi amɛyajáaa yɛ sɔlemɔwe ni yɔɔ Yerusalem lɛ. Amɛkɛ afii babaoo ejá yɛ sɔlemɔwe ko ni ama yɛ Gerizim Gɔŋ ni kɛ Sikar jekɛɛɛ lɛ nɔ, ni amɛtee nɔ amɛjá yɛ nakai gɔŋ lɛ nɔ be ni akpãtã nakai sɔlemɔwe lɛ hiɛ lɛ sɛɛ po. Nyɛɛ ni kã Samariabii lɛ kɛ Yudafoi lɛ ateŋ lɛ bafee faŋŋ be ni Yesu tsuɔ esɔɔmɔ nitsumɔ lɛ.—Yohane 8:48.\nMɛni hewɔ efee Samaria yoo lɛ naakpɛɛ akɛ Yesu kɛ lɛ miiwie lɛ?\nMɛni Yesu tsɔɔ yoo lɛ yɛ wala nu kɛ he ni esa akɛ ajá Nyɔŋmɔ yɛ lɛ he?\nMɛɛ gbɛ nɔ Yesu tsɔ ejie ehe shi etsɔɔ Samaria yoo lɛ, ni mɛɛ gbɛ ekɛɛ esa akɛ atsɔ nɔ ajá Nyɔŋmɔ?\nTe Samaria yoo lɛ mu sane naa yɛ Yesu he ehã tɛŋŋ, ni no sɛɛ lɛ mɛni efee?\nMɛni Yesu kɛ ekaselɔi lɛ fee be ni agbe afi 30 Ŋ.B. Hehoo lɛ naa lɛ?\nKɛmaje Mɔ Ko Kɛmaje Mɔ Ko Etsɔɔ Samaria Yoo ko Nii\njy yitso 19 bf. 48-51


KANE NGƐ Afrikaans Albanian Amharic Arabic Armenian Australia Mumuihi A Gbi Aymara Azerbaijani Azerbaijani (Cyrillic) Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hungarian Icelandic Igbo Iloko India Mumuihi A Gbi Indonesian Isoko Italian Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mingrelian Mongolian Myanmar Ndebele Ndebele (Zimbabwe) Ndonga Nepali Nigeria Pidgin Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spania Sranantongo Swahili Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nNYƐMIYO KO MWƆ E YI MI KPƆ NGƐ NILEMI MI NGƐ POLAND\n“BENƐ i ye jeha 15 ɔ, i ha nɛ a baptisi mi. Ngɛ ye baptisimi ɔ se nyɔhiɔ ekpa a, i bɔni blɔ gbali a wali ní tsumi ɔ tsumi. Ngɛ jeha kake se ɔ, i ngma womi nɔ ní kaa i suɔ nɛ ma pee daa blɔ gbalɔ. Benɛ i gbe nɔ tsami sukuu nya a, i bi konɛ a ha mi he blɔ nɛ ma ya sɔmɔ ngɛ he nɛ Matsɛ Yemi fiɛɛli fuu he hia ngɛ. I suɔ nɛ ma hia kɛ je ye ma a mi, nɛ ma je ye maa nɛ tsa pi Yehowa Odasefo no ji lɛ ɔ he kɛ ho ma kpa nɔ ya. Benɛ kpɔ mi nɔ hyɛlɔ ɔ de mi kaa ma tsu ní ngɛ ye ma a mi nɔuu ɔ, e dɔ mi wawɛɛ! I bɔ mɔde kaa i be hae nɛ e le kaa sane ɔ dɔ mi. I kɛ aywilɛho je lejɛ ɔ, nɛ i ya susu nɔ́ nɛ e de ɔ he. I de nyɛmi nɛ i kɛ lɛ yaa fiɛɛmi ɔ ke: ‘I susu kaa i ngɛ ye ní pee kaa Yona. Se nyagbenyagbe ɔ, Yona ya Nineve. Lɔ ɔ he ɔ, i mi hu ma sɔmɔ ngɛ he nɛ a kɛ wo ye dɛ ɔ.’\n“I sɔmɔ kaa daa blɔ gbalɔ ngɛ ye ma a mi jeha eywiɛ, nɛ i yɔse kaa nile ngɛ mi kaa i kɛ blɔ tsɔɔmi nɛ a ha mi ɔ tsu ní. Ye nyagba titli ji juɛmi nɛ dɛ nɛ i ngɛ ngɛ níhi a he ɔ. Amlɔ nɛ ɔ, ye bua jɔɔ wawɛɛ nitsɛ. Ngɛ nyɔhiɔ ko mi ɔ, i kɛ nihi 24 kase Baiblo ɔ. I naa Yehowa si kaa i kɛ ye maa nɛ teɔ si kɛ woɔ mi ɔ je Baiblo ɔ kasemi sisi.”\nNƆ́ KPAKPA KO JE NƆ́ NƐ NYƐMIYO KO PEE Ɔ MI KƐ BA NGƐ FIJI\nE he ba hia nɛ Baiblo kaselɔ ko nɛ e ngɛ Fiji ɔ nɛ ma e juɛmi nya si kaa e maa ya Kristofohi a kpokpa nɔ kpe ko aloo e maa ya e huno ɔ weku no ko fɔmi ligbi yemi sisi. E huno ɔ kplɛɛ nɔ kaa e ma nyɛ maa ya kpokpa nɔ kpe ɔ. Yo ɔ de e huno ɔ kaa ke a kpa kpe ɔ, e maa ba he nya buami ɔ sisi. Benɛ a kpa kpe ɔ nɛ e ba we ɔ mi ɔ, e na kaa ke e ya okplɔɔ ngmɛmi ɔ sisi ɔ, e ma nyɛ maa pee ka ha lɛ, enɛ ɔ he ɔ, e yɛ lejɛ ɔ kulaa.\nJamɛ a be ɔ mi nɔuu ɔ, e huno ɔ hu de e weku li ɔmɛ kaa e ha e yo ɔ he blɔ kaa e ya “Odasefohi a kpe” ko, nɛ lɔ ɔ se ɔ, e ma ba piɛɛ a he. Se e weku li ɔmɛ de lɛ ke, “E be bae fɛɛ, ejakaa Yehowa Odasefohi yi fɔmi ligbi!” *\nE huno ɔ bua jɔ wawɛɛ kaa e yo ɔ hɛɛ e hemi kɛ yemi ɔ mi kpɛii, nɛ e pee nɔ́ nɛ e he nile ngmɛ lɛ blɔ kaa e pee ɔ. Pee se ɔ, anɔkuale nɛ nyɛmiyo nɛ ɔ ye ɔ ha nɛ e ná he blɔ kɛ ye e huno ɔ kɛ ni kpahi odase. Mɛni je mi kɛ ba? E huno ɔ kplɛɛ nɔ kaa a kɛ lɛ nɛ kase Baiblo ɔ, nɛ e kɛ e yo ɔ bɔni asafo mi kpehi yami.\n^ kk. 7 Moo hyɛ “Sane Bimihi Nɛ Je Ní Kaneli A Ngɔ” nɛ je kpo ngɛ December 15, 2001 Blɛfo gbi Hwɔɔmi Mɔ ɔ mi ɔ.


Luka 19 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nYesu kɛ kunimyeli bote Yerusalem (28-40)\nYesu fo eshwie Yerusalem nɔ (41-44)\nYesu tsuu sɔlemɔwe lɛ he (45-48)\n19 Kɛkɛ ni ebote Yeriko, ni eetsɔ jɛmɛ kɛya. 2 Ni nuu ko yɛ jɛmɛ ni atsɛɔ lɛ Zakeo; toohelɔnukpa ji lɛ, ni eji niiatsɛ. 3 Anɔkwa, eetao ena mɔ ni nɛkɛ Yesu nɛɛ ji, shi asafoku lɛ hewɔ lɛ, enyɛɛɛ lɛ ena ejaakɛ gbɔmɔ kpitioo ji lɛ. 4 No hewɔ lɛ, esha foi kɛtsɔ hiɛ, ni eyakwɔ sikamore tso* ko koni enyɛ ena lɛ ejaakɛ eeba ebatsɔ jɛmɛ. 5 Agbɛnɛ, be ni Yesu shɛ jɛmɛ lɛ, ewó ehiɛ nɔ ekwɛ lɛ ni ekɛɛ lɛ akɛ: “Zakeo, ohe afee oya ni okpeleke shi, ejaakɛ owe lɛ esa akɛ mato ŋmɛnɛ.” 6 Ni ehe fee oya ni ekpeleke shi ni ekɛ miishɛɛ here lɛ akɛ gbɔ. 7 Be ni amɛna enɛ lɛ, amɛ fɛɛ amɛtɔke amɛkɛɛ: “Eyato nuu eshafeelɔ we akɛ gbɔ.” 8 Shi Zakeo te shi edamɔ shi ni ekɛɛ Nuŋtsɔ lɛ akɛ: “Nuŋtsɔ, Naa! Miiŋɔ nibii ni miyɔɔ lɛ fã miihã ohiafoi, ni nɔ fɛɛ nɔ ni mishɔ̃* yɛ mɔ ko dɛŋ lɛ, miiku miibɔ he toi ejwɛ miihã lɛ.” 9 Kɛkɛ ni Yesu kɛɛ lɛ akɛ: “Ŋmɛnɛ lɛ, yiwalaheremɔ eba shĩa nɛɛ, ejaakɛ lɛ hu Abraham bi ji lɛ. 10 Ejaakɛ gbɔmɔ Bi lɛ ba nɔ ni elaaje lɛ taomɔ kɛ eyiwalaheremɔ.” 11 Be ni amɛboɔ nibii nɛɛ atoi lɛ, egba nɔkwɛmɔnɔ* kroko, ejaakɛ ebɛŋkɛ Yerusalem, ni amɛsusu akɛ Nyɔŋmɔ Maŋtsɛyeli lɛ baapue amrɔ nɔŋŋ. 12 No hewɔ lɛ, ekɛɛ: “Ablade ko fã gbɛ kɛtee he ko ni yɔɔ shɔŋŋ koni eyaŋɔ maŋtsɛyeli hewalɛ ehã ehe koni eku esɛɛ eba. 13 Etsɛ enyɔji nyɔŋma ni ehã amɛ minai* nyɔŋma ni ekɛɛ amɛ akɛ, ‘Nyɛkɛ enɛɛmɛi ayea guɔ kɛyashi maba.’ 14 Shi emaŋbii lɛ nyɛ lɛ ni amɛtsu maŋ bɔfoi akuu ko kɛtiu lɛ amɛyakɛɛ, ‘Wɔsumɔɔɔ akɛ nuu nɛɛ bayeɔ wɔnɔ maŋtsɛ.’ 15 “Naagbee lɛ, be ni enine shɛ maŋtsɛyeli hewalɛ lɛ* nɔ ni eku esɛɛ eba lɛ, efã akɛ atsɛ nyɔji ni ehã amɛ shika* lɛ kɛba koni ena nɔ ni amɛná yɛ amɛguɔyeli lɛ mli. 16 No hewɔ lɛ, klɛŋklɛŋ mɔ lɛ ba ebakɛɛ, ‘Nuŋtsɔ, omina lɛ efɔ minai nyɔŋma kɛfata he.’ 17 Ekɛɛ lɛ akɛ, ‘Aekoo, nyɔŋ kpakpa! Akɛni ohã ana akɛ anɔkwafo ji bo yɛ nɔ ko bibioo kwraa mli hewɔ lɛ, ye maji nyɔŋma nɔ.’ 18 Agbɛnɛ, mɔ ni ji enyɔ nɔ lɛ ba ebakɛɛ, ‘Nuŋtsɔ, omina lɛ efɔ minai enumɔ kɛfata he.’ 19 Ekɛɛ mɔ nɛ hu akɛ, ‘Bo hu, kwɛmɔ maji enumɔ nɔ.’ 20 Shi mɔ kroko ba ebakɛɛ, ‘Nuŋtsɔ, omina ni mikɛwo mama mli kɛto lɛ nɛ. 21 Ole, no mli lɛ miishe bo gbeyei, ejaakɛ oji nuu ni sane wa; okɔɔ nɔ ni okɛfɔ̃ko shi, ni okpaa nɔ ni oduko.’ 22 Ekɛɛ lɛ akɛ, ‘Nyɔŋ fɔŋ, bo diɛŋtsɛ owiemɔ mikɛkojoɔ bo. Ole akɛ miji nuu ni sane wa, ni kɔɔ nɔ ni mikɛfɔ̃ko shi, ni mikpaa nɔ ni miduko? 23 Belɛ, mɛni hewɔ mɔ ni okɛ mishika* lɛ eyafɔ̃ɔɔ shikatoohe? Kɛkɛ lɛ, kɛ́ miba lɛ, kulɛ mibahe kɛ ehe kpa.’ 24 “Kɛkɛ ni ekɛɛ mɛi ni damɔ emasɛi lɛ akɛ, ‘Nyɛhea mina lɛ yɛ edɛŋ ni nyɛŋɔhãa mɔ ni yɔɔ minai nyɔŋma lɛ.’ 25 Shi amɛkɛɛ lɛ akɛ, ‘Nuŋtsɔ, eyɛ minai nyɔŋma!’— 26 ‘Miikɛɛ nyɛ akɛ, mɔ fɛɛ mɔ ni yɔɔ nɔ ko lɛ, abaahã lɛ eko afata he, shi mɔ ni bɛ nɔ ko lɛ, abaahe nɔ ni eyɔɔ lɛ tete yɛ edɛŋ. 27 Kɛfata he lɛ, nyɛkɛ mihenyɛlɔi nɛɛ ni sumɔɔɔ akɛ miyeɔ amɛnɔ maŋtsɛ lɛ abaa biɛ ni nyɛbagbea amɛ yɛ mihiɛ.’” 28 Be ni ewie nibii nɛɛ sɛɛ lɛ, etsa egbɛfãa lɛ nɔ, ní eekwɔ kɛmiiya Yerusalem. 29 Ni be ni ebɛŋkɛ Betfage kɛ Betania, yɛ gɔŋ ni atsɛɔ lɛ Oliv Gɔŋ lɛ he lɛ, etsu kaselɔi lɛ ateŋ mɛi enyɔ 30 ekɛɛ: “Nyɛyaa akrowa ni nyɛnaa lɛ mli, ni kɛ́ nyɛbote mli lɛ, nyɛbaana teji bi ni aŋmɔ lɛ shi, ni mɔ ko mɔ ko tako enɔ pɛŋ. Nyɛfɛnea lɛ ni nyɛkɛ lɛ abaa biɛ. 31 Shi kɛ́ mɔ ko bi nyɛ akɛ, ‘Mɛni hewɔ nyɛfɛneɔ lɛ?’ lɛ, esa akɛ nyɛkɛɛ akɛ, ‘Ehe miihia Nuŋtsɔ lɛ.’” 32 No hewɔ lɛ, mɛi ni atsu lɛ yiŋ amɛtee, ni amɛyana lɛ bɔ ni ekɛɛ amɛ lɛ pɛpɛɛpɛ. 33 Shi be ni amɛfɛneɔ teji bi lɛ, teji bi lɛ nɔtsɛmɛi lɛ kɛɛ amɛ akɛ: “Mɛni hewɔ nyɛfɛneɔ teji bi lɛ?” 34 Amɛkɛɛ: “Ehe miihia Nuŋtsɔ lɛ.” 35 Ni amɛkɛ lɛ ba Yesu ŋɔɔ, ni amɛkɛ amɛtadei anɔhaanɔi shwie teji bi lɛ nɔ, ni amɛwó Yesu amɛta nɔ. 36 Be ni eyaa lɛ, belɛ, amɛkɛ amɛtadei anɔhaanɔi miiha gbɛ lɛ nɔ. 37 Be ni ebɛŋkɛ gbɛ ni kpelekeɔ shi kɛjɛɔ Oliv Gɔŋ lɛ nɔ lɛ, asafoku lɛ kɛ kaselɔi lɛ fɛɛ kɛ gbee ni wa bɔi nyamɔ kɛ Nyɔŋmɔ yijiemɔ yɛ hewalɛ nitsumɔi fɛɛ ni amɛna lɛ hewɔ 38 amɛkɛɛ: “Ajɔɔ mɔ ni baa akɛ Maŋtsɛ yɛ Yehowa* gbɛ́i mli lɛ! Toiŋjɔlɛ yɛ ŋwɛi, ni anunyam yɛ ŋwɛi flooflo!” 39 Shi Farisifoi lɛ ateŋ mɛi komɛi jɛ asafoku lɛ mli kɛɛ lɛ akɛ: “Tsɔɔlɔ, kã okaselɔi lɛ ahiɛ.” 40 Shi ehere nɔ ekɛɛ: “Miikɛɛ nyɛ akɛ, kɛ́ mɛnɛɛmɛi fee dioo lɛ, tɛi lɛ baabolɔ.” 41 Ni be ni ebɛŋkɛ lɛ, ekwɛ maŋ lɛ, ni efo eshwie nɔ 42 ekɛɛ: “Eji ŋmɛnɛ gbi nɛɛ, hɛɛ, eji okɔ nibii ni kɔɔ toiŋjɔlɛ he lɛ asɛɛ kulɛ—shi amrɔ nɛɛ aŋɔtee ohiŋmɛii. 43 Ejaakɛ gbii baaba, be ni ohenyɛlɔi lɛ kɛ tsei jaŋŋi kɛ amɛnaa piɔpiɔi baafo afabaŋ amɛwo ohe, ni amɛbaabɔle bo kɛkpe, ni amɛbaasa oyi* yɛ he fɛɛ he. 44 Amɛbaaŋɔ bo amɛtswa shi kɛ obii ni yɔɔ omli lɛ, ni amɛshiŋ tɛ kome yɛ eko nɔ yɛ omli, ejaakɛ be ni abakwɛ omli lɛ, okɔɔɔ sɛɛ.” 45 Kɛkɛ ni ebote sɔlemɔwe lɛ ni ebɔi mɛi ni hɔ̃ɔ nii lɛ shwiemɔ, 46 ni ekɛɛ amɛ akɛ: “Aŋma akɛ, ‘Abaatsɛ mishĩa lɛ sɔlemɔ shĩa,’ shi nyɛ lɛ, nyɛkɛfee ojotswalɔi atɛkplo.” 47 Etee nɔ etsɔɔ nii yɛ sɔlemɔwe lɛ daa gbi. Shi osɔfoi tsiifoi lɛ kɛ woloŋmalɔi lɛ kɛ maŋ lɛ mli hiɛnaanɔbii lɛ miitao akɛ amɛgbe lɛ; 48 shi amɛnaaa gbɛ ko kwraa ni amɛbaatsɔ nɔ amɛfee enɛ, ejaakɛ mɛi lɛ fɛɛ tee nɔ amɛkpɛtɛ lɛ koni amɛbo lɛ toi.\n^ Aloo “koo mli agbami tso.”\n^ Aloo “mikɛ naafolɔmɔ eshɔ̃.”\n^ Hela mina kome tsiimɔ ji g 340, ni abuɔ akɛ efeɔ drakmai 100.\n^ Aloo “maŋtsɛyeli lɛ.”\n^ Aloo “amɛbaahao bo.”


Ni Kɛ́ Hela ko Miigba Minaa Hu? (Fã 2) | Oblahii kɛ Oblayei Biɔ Akɛ\nKANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Azerbaijani (Cyrillic) Bislama Blɔfo Brazil Mumuii Awiemɔ Bulgaria Cambodia Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Cibemba Croatia Czech Denmark Dutch Efik Estonia Ewe Fiji Finland French Ga Georgia Germany Haitian Creole Hebri Hela Hiligaynon Hungary Iban Iceland Iloko Indonesia Italia Japan Kinyarwanda Kirghiz Kirundi Korea Lithuania Macedonia Malagasy Malay Malayalam Malta Myanmar Norway Nzema Oromo Ossetia Poland Portugal (Portugal) Portuguese (Brazil) Romania Russia Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Spania Swahili Sweden Tagalog Telugu Tetun Dili Thailand Tsonga Turkey Turkmen Ukrain Umbundu Vietnam Xhosa Yoruba Zulu\nHelai amli yɛ srɔtoisrɔtoi.\nMɛi komɛi lɛ, kɛ́ hela miiye amɛ lɛ, onyɛɔ onaa, shi mɛi komɛi anɔ hu lɛ, onaaa.\nHelai komɛi yɛ ni jeee daa amɛjieɔ amɛhiɛ kpo, shi ekomɛi lɛ, amɛheɔ shi kwraa ni amɛgbaa mɛi lɛ anaa daa gbi.\nEkomɛi yɛ ni kɛhooo lɛ, abaanyɛ atsa loo amɔ naa fioo, ni ekomɛi hu lɛ, daa nɛɛ emli ewo wu—ebaanyɛ ekɛ mɔ lɛ wala awo oshara mli po.\nHelai srɔtoi fɛɛ ni atsɔɔ yɛ biɛ lɛ nyɛɔ emɔmɔɔ oblahii kɛ oblayei. Abaawie mɛi ejwɛ ni helai nɛɛ miigba amɛnaa lɛ ahe yɛ sane nɛɛ mli. Kɛ́ hela ko miigba onaa lɛ, no lɛ saji ni amɛwie lɛ baanyɛ awo bo hewalɛ waa.\nNɔ ko ni wa waa kɛhã mi ji ni makpɛlɛ he ni minyɛmɔ yawaa lɛ nɔ. Miisumɔ mafee nibii babaoo, shi gbi fɛɛ gbi lɛ ehe bahiaa ni majwɛŋ shihilɛ mli ni miyɔɔ lɛ he.\nMiyɛ jwɛŋmɔŋ hela ko (motor-neuromuscular disorder) ni hãaa migbɔmɔtso lɛ anyɛ atsu nii jogbaŋŋ. Bei komɛi lɛ, migbɔmɔtso lɛ fãi komɛi, kɛjɛ ŋwɛi kɛbayi shi feɔ shikpilikpii loo amɛtsuuu nii jogbaŋŋ. Minyɛɛɛ matsi mihe, mawie, makane nii, maŋma nii loo ni manu mɛi ashishi; kulɛ esaaa akɛ nibii bibii nɛɛ afeemɔ waa kɛhãa mi. Kɛ́ nibii afeemɔ wa kɛhã mi lɛ, misafoŋ onukpai lɛ kɛ mi feɔ ekome kɛsɔleɔ. Kɛ́ amɛkɛ mi sɔle lɛ, mihe jɔɔ mi amrɔ nɔŋŋ.\nEkɔɔɔ he eko jaramɔ shihilɛ ni mikɛkpeɔ lɛ, minuɔ he akɛ Yehowa Nyɔŋmɔ yɛ mimasɛi be fɛɛ be koni ewaje mi. Misumɔɔɔ ni mihela lɛ tsiɔ minaa koni mikanyɛ mija lɛ kɛmɔ shi. Mikɛfee oti ni mã mihiɛ akɛ maye mabua mɛi ni amɛbale Biblia mli shiwoo akɛ etsɛŋ ni Yehowa Nyɔŋmɔ baahã shikpɔŋ lɛ atsɔ paradeiso ni nɔnai fɛɛ asɛɛ baafo.—Kpojiemɔ 21:1-4.\nKɛhã he susumɔ: Mɛɛ gbɛ nɔ obaanyɛ ofee onii tamɔ Guénaelle, ni bo hu omusuŋ atsɔ bo yɛ mɛi krokomɛi ahe?—1 Korintobii 10:24.\nBe ni miye afii 16 lɛ, datrɛfoi na akɛ miná kansa henɔ ko ni mɔɔ jwɛŋmɔ lɛ ni hãa mɔ feɔ basabasa. Datrɛfoi lɛ kɛɛ mi akɛ magbo yɛ nyɔji kpaanyɔ pɛ sɛɛ. Kɛjɛ nakai beaŋ kɛbaa nɛɛ shihilɛ lɛ kɛ mi ewuwua shi.\nYɛ he ni fũumɔ lɛ yaje yɛ migbɔmɔtso lɛ mli lɛ hewɔ lɛ, mininejurɔ gbɛ nyɛɛɛ atsu nii. Akɛni minyɛɛɛ manyiɛ hewɔ lɛ, daa nɛɛ, esa akɛ mɔ ko ahi mihe yɛ shĩa koni kɛ́ miiya he ko lɛ, eye ebua mi.\nMihela lɛ mli ewa, no hewɔ lɛ, minyɛɛɛ mawie jogbaŋŋ. Tsutsu ko lɛ, miji mɔ ko ni yɔɔ ekãa waa, ni minyaa baskɛtbɔl kɛ vɔlibɔl tswaa he waa. Akɛ Yehowa Odasefonyo lɛ, mikɛ mihe woɔ sanekpakpa lɛ shiɛmɔ mli waa. Efeŋ mi akɛ mɛi babaoo baanu bɔ ni eji hã kɛ́ osumɔɔ nɔ ko feemɔ ni be shɛ ni onyɛɛɛ ofee dɔŋŋ lɛ shishi.\nWiemɔi ni aŋma yɛ Yesaia 57:15 lɛ woɔ mi hewalɛ waa, ejaakɛ ehãa mináa nɔmimaa akɛ Yehowa Nyɔŋmɔ efee klalo akɛ ebaaye ebua mɛi ni ‘tswiaa shi yɛ mumɔŋ lɛ’ ni akɛ esusuɔ mihe. Agbɛnɛ hu lɛ, Yehowa ewo shi yɛ Yesaia 35:6 lɛ akɛ manyɛ manyiɛ ekoŋŋ ni maná hewalɛ kpakpa kɛsɔmɔ lɛ.\nEyɛ mli akɛ bei komɛi lɛ, mihela lɛ hãa shihilɛ lɛ mli waa kɛhãa mi moŋ, shi miyɛ nɔmimaa akɛ Yehowa fĩɔ misɛɛ. Kɛtsɔ sɔlemɔ nɔ lɛ, mináa mɔ ko kɛ̃ mikɛgbaa sane daa kɛ́ minu he akɛ minijiaŋ miije wui loo shihilɛ lɛ miije mitsine. Nɔ ko nɔ ko bɛ ni baatse mi kɛje Yehowa suɔmɔ lɛ he.—Romabii 8:39.\nBe ni abibii Zachary saji lɛ, nyɔji enyɔ sɛɛ lɛ ewɔ yɛ gbele mli be ni eye afii 18. Ehiɛ ehiɛnɔkamɔ yɛ Nyɔŋmɔ shiwoo akɛ ebaatee gbohii ashi kɛya paradeiso mli lɛ mli kpɛŋŋ kɛyashi egbo.\nKɛhã he susumɔ: Mɛɛ gbɛ nɔ sɔlemɔ baanyɛ aye abua koni ohi Nyɔŋmɔ suɔmɔ lɛ mli taakɛ ebalɛ yɛ Zachary gbɛfaŋ lɛ?\nBe ni afɔ mi ni miye gbii fioo ko lɛ, miná jwɛŋmɔŋ hela ko (brain hemorrhage) ni gba migbɔmɔtso muu lɛ fɛɛ naa, titri lɛ minaji.\nŊmɛnɛ lɛ, mikɛ tso nyiɛɔ kɛyaa hei ni jekɛɛɛ, shi kɛ́ maya hei ni jekɛ lɛ, mitaa helatsɛmɛi ashwiili mli. Kɛfata he lɛ, hela ko tamɔ ablami shaa mi, ni ehãa niŋmaa waa kɛhãa mi.\nShihilɛ ni mikɛkpeɔ lɛ naa wa, agbɛnɛ hu lɛ, minaaa hela lɛ naa tsabaa. Mitee helatsamɔhe kɛhã gbɔlemɔ shii abɔ yɛ otsi mli. Be ni miye afii enumɔ lɛ, afee mi opireshɛŋ ko ni mli wa waa, ni kɛjɛ no nɔ kɛbaa nɛɛ afee mi opireshɛŋ etɛ krokomɛi hu ni mli wala. Naagbee opireshɛŋ enyɔ ni afee mi lɛ waa mihe waa, ejaakɛ be ni agbe naa lɛ, ehe mi nyɔji etɛ dani miba shĩa.\nMiweku lɛ eye ebua mi waa. Kɛ́ sane ko ba lɛ, wɔŋmɔɔ, ni enɛ yeɔ ebuaa mi waa kɛ́ minijiaŋ je wui. Mimami kɛ minyɛmimɛi yei lɛ yeɔ amɛbuaa mi koni masaa mihe, ejaakɛ mi diɛŋtsɛ minyɛɛɛ mihe masaa. Edɔɔ mi akɛ minyɛɛɛ mawo tokotai ni nɔ kwɔlɔ. Shi be ni midako lɛ, mibɔ mɔdɛŋ miwo eko shi kome, mikɛ miniji wo mli ni mikɛ bɔi waamɔ, ni wɔ fɛɛ wɔkɛfee ŋmɔlɔ!\nMihãaa mihela lɛ ahé mijwɛŋmɔ fɛɛ. Mikaseɔ wiemɔi krokomɛi. Eyɛ mli akɛ minyɛɛɛ mikɛ ŋmoŋmolo aye odi moŋ shi minyɛɔ misereɔ waa. Akɛ Yehowa Odasefonyo lɛ, misumɔɔ ni mashiɛ mihemɔkɛyeli lɛ he sane matsɔɔ mɛi. Kɛ́ mi kɛ mɛi miigba sane lɛ, etamɔ nɔ ni amɛboɔ mi toi waa.\nBe ni midako lɛ, mifɔlɔi tsɔɔ mi akɛ mishihilɛ lɛ ehiŋ shi kɛyaŋ naanɔ. Kɛjɛ nakai beaŋ kɛbaa nɛɛ, mi diɛŋtsɛ miwaje mihemɔkɛyeli ni miyɔɔ yɛ Yehowa kɛ shi ni ewo akɛ ebaafo nɔnai fɛɛ ni minɔ lɛ fata he lɛ asɛɛ lɛ mli. Enɛ wajeɔ mi ni mináa ekãa.—Kpojiemɔ 21:3, 4.\nKɛhã he susumɔ: Taakɛ Anaïs fee lɛ, mɛni bo hu obaanyɛ ofee koni ‘ohela lɛ akahe ojwɛŋmɔ fɛɛ’?\nMiiye hela ko ni waa mɔ he waa ni nyɛɔ emɔɔ tsui, flufla kɛ la lɛ. Amrɔ nɛɛ po lɛ emɔ misabai lɛ.\nBe ni miye afii nyɔŋma tɔŋŋ ni datrɛfoi yɔse akɛ miiye hela ko (lupus), hela nɛɛ hãa mipiŋɔ waa, etɔɔ mi, ni etsɛɛɛ nɔŋŋ kɛkɛ lɛ miwerɛ eho mihe. Bei komɛi lɛ, minuɔ he akɛ sɛɛnamɔ bɛ mihe.\nBe ni miye afii 13 lɛ, Yehowa Odasefonyo ko ba wɔshĩa lɛ. Ekane Yesaia 41:10 lɛ ehã mi, jɛmɛ kɛɔ akɛ: “Kaashe gbeyei, shi mi, mikɛo yɔɔ!. . . . mahiɛ omli kɛ mijalɛ ninejurɔ lɛ.” Nakai beaŋ Yehowa Odasefoi kɛ mi bɔi nikasemɔ. Afii kpaanyɔ ni eho nɛ lɛ, mikɛ mitsui fɛɛ miisɔmɔ Nyɔŋmɔ, ni mitswa mifai shi akɛ mihaŋ mihela lɛ aye minɔ. Minuɔ he akɛ Yehowa ehã mi “hewalɛ ní fá kɛteke nɔ,” bɔ ni afee ni manyɛ maná miishɛɛ.—2 Korintobii 4:7.\nKɛhã hesusumɔ: Mɛɛ gbɛ nɔ Yesaia 41:10 lɛ baanyɛ aye abua bo ni oná miishɛɛ, taakɛ eye ebua Juliana lɛ?\nGbɔmɔtsoŋ Kɛ Jwɛŋmɔŋ Hewalɛnamɔ Saji ni Oblahii kɛ Oblayei Biɔ Oblahii Kɛ Oblayei\nAdesai fɛɛ naa nɔ—mɛi po ni yɔɔ Nyɔŋmɔ hiɛ duromɔ lɛ hu fata he. Mɛni hewɔ?\nKɛmaje Mɔ Ko Kɛmaje Mɔ Ko Ni Kɛ́ Hela ko Miigba Minaa Hu? (Fã 2)